Nilufər Gül. İsmayılın böyük istəyi (hekayə) » Yarpaq.az\nNilufər Gül. İsmayılın böyük istəyi (hekayə)\n...Ucqar dağ kəndlərinin birində İsmayıl adında bir uşaq yaşayırdı. Onun 10 yaşı olsa da, bu vaxta qədər məktəbə getməmiş və oxuyub-yazma öyrənə bilməmişdi. Çünki, atası Məmməd kişi odunçuluqla məşğul olur və ailəsini güclə dolandırırdı. O, hər gün səhər tezdən meşəyə gedər, qurumuş ağaclardan iki şələ odun düzəldər və şəhərə gedərək, onları satardı. Qazandığı qəpik-quruşla isə gündəlik lazım olan ərzaq alaraq evinə gətirərdi. Beləcə, ailə baş-başa verərək dolanardı.\nİsmayıl isə atası getdikdən sonra keçiləri qarşısına qataraq meşə kənarına aparar və orada günortaya qədər otarardı. Günorta isə onları evə gətirər, həyət-bacanı təmizləməkdə anasına kömək edər və ya atasının kiçik bağda əkdiyi bostan bitkilərinə qulluq edərdi. Ancaq içindəki oxuyub-yazmaq eşqi heç zaman sönmür, əksinə günü- gündən daha daha da alovlanırdı. Uzun müddət fikirləşdikdən sonra oxumaq istəyini atası ilə bölüşdürmək qərarına gəlir, ancaq bu qərarı atasına necə deyəcəyini bilmir. Nəhayət, günlərin birində qərarını qətiləşdirir və səbrlə atası ilə aparacağı söhbət üçün məqam gözləməyə başlayır.\nAradan bir neçə gün keçir. Günorta vaxtıdır. Məmməd kişi bazardan çox yorğun qayıdıb. O, evinin qarşısında qoyulmuş köhnə masanın arxasında əyləşərək çay içir. Həyat yoldaşı Səkinə arvad isə həyəti silib-təmizləməklə məşğuldur. Bu vaxt həyətin qapısı açılır və keçilər içəri girirlər. Onların ardınca isə İsmayıl həyətə daxil olur. Əvvəlcə heyvanları pəyəyə salır, evin yanından axan arxdan əl-üzünü yuyur və dəsmalla qurulanaraq masanın arxasında oturur. Masanın üstünə qoyulmuş çörəkdən bir tikə kəsib yeməyə başlayır. Bir anlıq gözünü uzağa zilləyir və dərin düşüncələrə dalır. Atası onun qaşlarını çatdığını görüb əlindəki stəkanı masaya qoyur, diqqətlə onun üzünə baxır və sağ əlini onun çiyninə qoyur. İsmayıl diksinən kimi olur. Atası maraqla soruşur:\n- Oğlum, de görək, nə baş verib? Nə haqda düşünürsən?\n- Ata, yeni bir qərar qəbul etmişəm. – deyə İsmayıl cavab verir: - Ancaq bunu sənə deyəcəyimi bilmirəm.\n- Sən hələ qərarını mənə de görək?\n- Ata, mən kənddən getmək istəyirəm. – deyə oğlu qəfildən deyir.\nMəmməd kişi bu qəfil sözdən təccüblənir:\n- Niyə? Hara getmək istəyirsən? – deyə soruşur.\n- Ata, mən də digər həmyaşıdlarım kimi təhsil almaq istəyirəm. – İsmayıl bu dəfə qətiyyətlə cavab verir: - Ancaq bizim kənddə məktəb olmadığı üçün şəhərə getmək və orada oxumaq fikrindəyəm.\nBu zaman Səkinə xala oğlunun son sözlərini eşidir. Süpürgəni yerə qoyub onlara yaxınlaşır və üzünü oğluna tutub soruşur:\n- Oğlum, de görək, sənə nə olub? Niyə kənddən getmək istəyirsən?\nHeç nə olmayıb! – deyə İsmayıl cavab verir: - Sadəcə oxumaq istəyirəm.\nMəmməd kişi oğlunun sözlərin əsəbiləşsə də, heç nə demir və bir anlıq susur. Səkinə xala diqqətlə ərinin üzünə baxır. Kişi handan-hana dillənir:\n- Yaxşı, ay oğul! Sən indi get dincəl. Sabah səhər danışarıq.\nİsmayıl heç nə demir və ayağa qalxaraq masadan ayrılır. Ayaqqabısını çıxararaq evə keçir. Məmməd kişi isə stuldan qalxaraq bostana tərəf gedir. Bütün günü orada işləyir.\n...Səhər açılır. Stol süfrəsi arxasında Məmməd kişi yoldaşından soruşur:\n- De görək, biz bu uşaqla nə edək?\nSəkinə xala bir qədər fikirləşdikdən sonra cavab verir:\n- Düşünürəm ki, oğlumuz haqlıdır. Onun bütün yaşıdları oxuyur. Gəl, qəlbini qırmayaq, o da gedib oxusun. Bəlkə gələcəkdə bizə də xeyri dəyər.\n- Əslində, haqlısan! – deyə kişi onun sözünü təsdiq edir: - Oğlumuz oxusa, yaxşıdır. Ən azından bizim kimi bisavad və cahil olmayacaq. Sən get uşağı çağır, onunla bir də söhbət edək.\nSəkinə xala oğlunun otağına keçir. İsmayıl onu görüb, yatağından qalxır. Anası yanında əyləşir və əlini onun əlinin üstünə qoyaraq deyir:\n- Oğlum, atanla sənin qərarın barəsində söhbət etdik. İndi isə səni çağırır. Sənə deyiləsi sözü var.\n- Yaxşı, ay ana! – deyə oğlu cavab verir: - Sən get, mən də indi gəlirəm.\nAnası otaqdan çıxır. İsmayıl yataqdan qalxır və əynini geyinir, sonra böyük otağa keçir. Atası boş stulu yanına çəkir və üzünü oğlumu tutaraq deyir:\n- Gəl, ay oğul, yanımda əyləş. Sənin ətraflı söhbət etmək istəyirəm.\nOğlu keçib yanında əyləşir və maraqla üzünə baxır. Atası yenidən dillənir:\n- Bayaqdan ananla sənin qərarın barədə danışırıq. İkimizdə sənin fikrinlə razıyıq. Ancaq bizim də şərtimiz var.\nİsmayıl təəccüblə soruşur:\n- Nə şərtdir elə, ay ata?\n- Birinci şərtimiz odur ki, sən heç hara getməyəsən və əvvəlcə kəndimizdəki Mirzə dayının yanında yazıb - oxumaq öyrənəsən. İkincisi, mənə meşəyə getməkdə, odun yığıb bazarda satmaqda mənə kömək edəcəksən. Bu gündən sənə kitab, qələm, dəftər və normal əyin-baş lazımdır. Gündüz mənə kömək edəcək, axşam isə Mirzə dayının dayının yanına gedəcəksən. Üçüncüsü, tam yazıb-oxumaq öyrənəndən sonra, sənin hara gedəcəyin və oxuyacağın barədə birlikdə qərar qəbul edəcəyik. Son şərtimiz isə odur ki, şəhərlərin birində oxuyub yüksək təhsil aldıqdan sonra kəndə, yanımıza qayıdacaqsan, burada məktəb açıb, kəndimizin uşaqlarına və gənclərinə də təhsil verəcəksən. Çünki, kəndimizin savadlı gənclərə ehtiyacı var. Razısanmı?\nAtasının sözlərindən sevinən İsmayıl tez cavab verir:\n- Hə, ata, razıyam! Sən nə desən, o da olacaq.\nMəmməd kişi ayağa qalxır və oğlunun alnından öpür. Sonra əlini onun çiyninə qoyaraq deyir:\n- Elə isə, dur mənimlə meşəyə gedək. Birlikdə çoxlu odun yığaq və bazara gedib onları sataq.\n...Həmin gündən etibarən İsmayıl səhər tezdən günortaya qədər atasına odunları satmaqda kömək edir, axşamlar isə Mirzə dayının yanın gedərək yazıb-oxumaq öyrənirdi. O, bütün diqqətini dərslərinə yönəltdi və hər gün yüksək nəticələr əldə edirdi. Bir neçə ildən sonra isə böyük şəhərə gedərək imtahan verdi və əldə etdiyi yüksək nəticə ilə istədiyi universitetə qəbul oldu. Ancaq heç bir vaxt atasının şərtlərini unutmadı.\nZaman keçdi. İsmayıl universiteti uğurla bitirdi və kəndə qayıtdı. Burada məktəb açaraq uşaqları və gəncləri oxumağa cəlb etdi.


İranda gənc yazıçı və fəlsəfə araşdırmaşısı Nima Qasimi sosial şəbəkələrdə yaydığı yazılarına görə 4 il 8 ay həbsə məhkum edilib.\nİrandakı hüquq müdafiəçilərinin yaydığı xəbərə görə, Tehran inqilab məhkəməsi Nima Qasimini “sistemə qarşı təbliğat aparmaqda”, “qanunsuz topantılara qatılmaqda” və “müxaliflərlə rejimə qarşı əlbir olmaqda” günahlandırıb.\nBildirilir ki, ETTELAAT əməkdaşları Nima Qasimini cari ilin fevral ayında Tehrandakı şəxsi mənzində tutub naməlum istiqamətə aparmışdılar. vdə yoxlama aparılmış, gənc yazıçıya məxsus kompüter, kitablar və bir sıra digər şəxsi əşyaları götürülmüşdü.\nQeyd edilir ki, Tehranın “Şəhid Beheşti” Universitetinin fəlsəfə üzrə məzunu olan Nima Qasimi həbsindən əvvəl sosial şəbəkələrdə, eləcə də bir sıra jurnallarda fəlsəfi mövzularda yazıb yaydığı məqalərinə görə həbs edilmişdi.\nIran Tehran gənc yazıçı fəlsəfə araşdırmaçı həbs məhkum


YALAN.info Səudiyyə Ərəbistanı Səudiyyə Ərəbistanı Azərbaycanla münasibətlərin daha da güclənməsində maraqlıdır\nSəudiyyə Ərəbistanı Krallığının energetika naziri, şahzadə Əbdül Əziz bin Salman Əl-Səud\n“Səudiyyə Ərəbistanı Azərbaycanla münasibətlərin daha da güclənməsində maraqlıdır”.\nYALAN.info Onlayn Xəbərlər və İnformasiya Saytı bildirir ki, bununla bağlı Səudiyyə Ərəbistanı Krallığının energetika naziri, şahzadə Əbdül Əziz bin Salman Əl-Səud yanvarın 13-də krallığın “ACWA Power” şirkətinin Azərbaycanda tikəcəyi 240 MVt gücündə “Xızı-Abşeron” Külək Elektrik Stansiyasının Gülüstan sarayında keçirilən təməlqoyma mərasimində çıxışında məlumat verib.\nŞahzadə İki Müqəddəs Ocağın Xadimi, Səudiyyə Ərəbistanının Kralı Əlahəzrət Salman bin Əbdüləziz Al Səudun və vəliəhd Məhəmməd bin Salman bin Əbdüləziz Al Səudun salamlarını Azərbaycan Prezidenti İlham Əliyevə çatdırıb: “Onlar Azərbaycan Respublikasına davamlı uğur diləyir, Azərbaycanla münasibətlərin daha da güclənməsində Səudiyyə Ərəbistanı Krallığının maraqlı olduğunu bir daha vurğulayırlar”.\nŞahzadə Əbdüləziz bin Salman əl Səud Azərbaycanın Prezident İlham Əliyevin rəhbərlik keyfiyyətləri sayəsində OPEC+ çərçivəsində əldə etdiyi uğurların önəmini də vurğulayıb. O, son bir neçə il boyunca dünya neft sənayesində və OPEC+ formatında iki ölkə arasında güclü müttəfiqlik, tərəfdaşlıq və dostluq əlaqələrinin qurulduğunu qeyd edib:\n“Azərbaycan və Səudiyyə Ərəbistanı arasında uzun müddət boyunca güclü diplomatik və iqtisadi münasibətlər olub. Krallıq 1991-ci ildə Azərbaycanın müstəqilliyini tanıyan ilk ölkələrdən biri olub. Bu münasibətlər müasir Azərbaycan dövlətinin banisi, mərhum Prezident Heydər Əliyevin 1994-cü ildə Ər-Riyada səfəri ilə daha da gücləndirilib. Allah ona rəhmət eləsin!”\nO bildirib ki, iki ölkə arasında bir çox oxşarlıqlar var: “Hər iki ölkə dinamik və qabaqcıl ölkə olaraq, iqtisadiyyat və cəmiyyətimizin müasirləşdirilməsi və transformasiyası yoluna qədəm qoyublar. Odlar yurdu Azərbaycan birmənalı şəkildə müasir karbohidrogen sənayesinin beşiyi olduğunu iddia edə bilər, çünki hələ XIX yüzillikdə burada quyulardan neft hasil edilirdi. İndi biz bu gün bütün dünya ilə birgə iqlim dəyişikliyinə qarşı mübarizənin aparılmasında və qlobal istiləşmənin fəsadlarının qarşısının alınmasında bir araya gələrək ortaq və önəmli marağa sahibik”.\nNazirin sözlərinə görə, “ACWA Power” 2030-cu ilə qədər Səudiyyə Ərəbistanında elektrik enerjisinə olan daxili tələbatın 50 faizini məhz bərpaolunan enerji mənbələri sayəsində təmin etmək üçün külək və günəş enerjisi potensialını artıraraq krallığın bərpaolunan enerji sahəsində təşəbbüslərinin önündə olub:\n“Bu gün vurğuladığımız kimi Azərbaycana yatırılan 300 milyon dollara yaxın sərmayə “ACWA Power” şirkətinin Səudiyyə Ərəbistanı hüdudlarından kənarda qoyduğu ən iri sərmayədir. Bildiyiniz kimi, bu enerji stansiyasının gücü külək hesabına əldə olunan 240 meqavat olacaq ki, bunun da sayəsində 300 min evin elektrik enerjisi təmin ediləcək.\nEyni zamanda, 220 milyon kubmetr qaza qənaət olunacaq və biz il boyunca 400 min ton karbon qazının atmosferə atılmasını azaldacağıq. Bununla biz Azərbaycanın 2030-cu ilə qədər bərpaolunan enerji mənbələri sayəsində 30 faiz elektrik enerjisinin əldə olunması məqsədinə önəmli dərəcədə qatqı sağlamış olacağıq.\nƏlavə olaraq “ACWA Power” şirkəti Azərbaycanda dənizdə külək enerjisi stansiyasının tikilməsi layihəsi ilə əlaqədar Anlaşma memorandumu imzalayacaq ki, onun toplam gücü təxminən 500 meqavat olacaq. İlkin mərhələdə külək enerjisindən istifadə potensialı araşdırılaraq yaşıl karbohidrogenlərin hasil edilməsindəki mümkün tətbiqi öyrəniləcək”.\n"Xızı-Abşeron" Külək Elektrik Stansiyası\nƏbdül Əziz bin Salman Əl-Səud\nÖncəki xəbərƏrdoğan: Türkiyə Avropa Birliyinə tamhüquqlu üzv olmaq niyyətindədir\nSonrakı xəbərİlham Əliyev Səudiyyə Ərəbistanının Energetika nazirini qəbul edib\nƏrəb koalisiyası Yəmənin azad edilməsi əməliyyatına başlayıb


Rusiya Ukraynada iki ABŞ əsgərini əsir götürdü - Bayden amerikalılara səsləndi: "Ukraynaya getməyin"\n19 İyn. 10:18\nRusiya Ukraynadakı döyüşlərdə iki ABŞ əsgərini əsir götürüb. Xarkov yaxınlığında əsir götürülən keçmiş amerikalı əsgərlər Rusiyanın rəsmi televiziyasına çıxarılıb.\nRusiyanın RT televiziyasının müxbiri Roman Kosarev sosial şəbəkədə keçmiş əsgər Aleksandr Druekenin kamera qarşısında danışdığını əks etdirən video yayıb. Daha bir amerikalı Endi Huynhın göründüyü video RT kanalının rəsmi hesabından paylaşılıb.\nVideoda onun sağ olduğunu anasının bilməsini istədiyini deyən Aleksandr Drueke tezliklə geri qayıdacağına ümid etdiyini dilə gətirib. Endi Huynh deyib ki, Xarkov ətrafında geri çəkildikdən sonra Drueke ilə birlikdə saatlarla gizləniblər, sonra rus əsgərlərinə təslim olublar.\nİki amerikalı da kameraya müharibəyə qarşı olduqlarını deyiblər.\nRusiya mediasının yaxın günlərdə təbliğat məqsədilə amerikalı döyüşçüləri daha çox efirə çıxaracağı gözlənilir.\nABŞ Dövlət Departamenti vəziyyəti yaxından izlədiyini açıqlayıb. ABŞ prezidenti Co Bayden isə Ağ Evdə keçirdiyi mətbuat konfransında Amerika vətəndaşlarını Ukraynaya getməməyə çağırıb: "Amerikalılar hazırda Ukraynaya getməməlidir. Bir daha deyirəm: Amerikalılar Ukraynaya getməməlidir".


Dələduzluqla məşğul olduğu deyilən dəstə yaxalanıb\n2022, 29 May, bazar, Bakı vaxtı 05:51\nProkurorluq bir qrup şəxs haqda cinayət işi başlayıb\nAzərbaycan Respublikası Baş Prokurorluğu «Rüşvətxorluğa və başqa neqativ hallara qarşı vətəndaş (xalq) nəzarəti Şurası» adı təşkilatın fəaliyyəti barədə cinayət işi başlayıb. Prokurorluğun Mətbuat Xidmətinin məlumatına görə, bu qurum 2006-cı ildə Mahmudov Şahin Maxsud oğlu tərəfindən yaradılıb. Təsisçilər təşkilatın dövlət qeydiyyatına alınması üçün Ədliyyə Nazirliyinə müraciət edib. Lakin nizamnamənin müddəaları qanunvericliyin tələblərinə cavab vermədiyi üçün qeydiyyatdan imtina edilib.\nBaş Prokurorluq bildirir ki, buna baxmayaraq Şahin Mahmudov qurumun fəaliyyətini davam etdirib, Şuranın guya ölkə rəhbərliyinin bilavasitə tövsiyəsi və dəstəyi ilə yaradıldığı, dövlət qeydiyyatından keçdiyi və qanuni fəaliyyətdə olduğu barədə uydurma məlumatlar yayıb. Şuranın xarici donorlar və dövlət büdcəsindən maliyyələşəcəyi, üzvlərə hər ayda 500-600 manata qədər maaş veriləcəyini elan edib.\nBaş Prokurorluq bildirir ki, Şahin Mahmudov 62 rayonda «nümayəndəlik» adlanan struktur vahidləri təsis edib. Müxtəlif şəxsləri qurumun rayon nümayəndəliklərinə rəhbər, təhqiqatçı və nəzarətçi vəzifələrinə təyin edib, həmçinin onlara təşkilatın möhürü olan vəsiqələr verib. Nümayəndəliklərin rəhbərlərinə onların hüquq və vəzifələri barədə sənədlər paylanıb, məktublarında onların vətəndaşlardan neqativ hallar barədə ərizələr və məlumatlar qəbul etmək, birbaşa yoxlamalar aparmaq və nəticəsini protokolla rəsmiləşdirməklə tədbirlər görmək səlahiyyətlərinin olması göstərilib..\nNəticədə 2007-ci ilin fevral-iyun aylarında qurumun Ağdam, Ağcabədi, Bərdə, Qusar, həmçinin Bakının Nizami rayon nümayəndəlikləri dövlət orqanlarının səlahiyyətlərini mənimsəməklə, ayrı-ayrı hüquqi və fiziki şəxslərin barəsində vergilərin ödənilməsi, dövlət əmlakından təyinatı üzrə istifadə olunması, ekologiya, sanitar-gigiyena, ticarət və digər sahələrdə yoxlamalar aparıb.\nProkurorluğun məlumatına görə, müxtəlif təşkilatlara rəsmi blanklarda sorğular verilərək cavablar tələb edilib, müəssisələrdə əmlaka və sənədlərə baxış keçirilib, izahatlar alınıb, maliyyə-təsərrüfat sənədləri götürülüb, əmək intizamının vəziyyəti yoxlanılıb: «Bu qanunsuz yoxlamaların nəticəsində müxtəlif akt və protokollar tərtib edilib, o cümlədən hədə-qorxu və dələduzluq yolu ilə vətəndaşlardan pul əldə edilib».\nBaş Prokurorluq bildirir ki, törətdiyi əməllərə görə, Mahmudov Şahin Maxsud oğlu, Cəfərov Azər Qəni oğlu, Qasımov Eldar İsrəfil oğlu, İsmayılov Salman Xeyrulla oğlu, Rüstəmov Fazil Abbas oğlu və Məmmədov Məhəmməd Bayram oğlu barəsində həbs-qətimkan tədbiri seçilib. Digər iki nəfər - Şirinov Ramin Şahin oğlu və Əliyev Gəncəli Yunis oğlu barəsində isə axtarış elan edilib.\n«Korrupsiya və neqativ hallara qarşı vətəndaş nəzarəti Şurası» adlı digər qurum təsis etmiş Mehman İbrahimov, Paşa Həsənov və Məcid Xasiyev barədə isə tədbirlər davam etdirilir.\nTəqsirləndirilən şəxslərin yaxınlarının və onların vəkillərinin məsələyə münasibəti hələlik məlum deyil.


Milli-mənəvi dəyərlərimizin qorunmasında gənclərin rolu mövzusunda tədbir keçirilib. -\n“Milli-mənəvi dəyərlərimizin qorunmasında gənclərin rolu” mövzusunda tədbir keçirilib.\nNoyabrın 17-də Azərbaycan Dövlət Mədəniyyət və İncəsənət Universitetində Dini Qurumlarla İş üzrə Dövlət Komitəsinin təşkilatçılığı ilə “Milli-mənəvi dəyərlərimizin qorunmasında gənclərin rolu” mövzusunda tədbir keçirilib.\nTədbirdə öncə DQİDK-nın sifarişi ilə çəkilmiş Azərbaycanın müstəqilliyi və ərazi bütövlüyü uğrunda canlarından keçmiş şəhidlərimizin xatirəsinə həsr olunmuş “Şəhadət” sənədli filmi nümayiş etdirilib. Filmin nümayişindən sonra çıxış edən Azərbaycan Dövlət Mədəniyyət və İncəsənət Universitetinin rektoru, professor Fərəh Əliyeva filmin maarifləndirici xarakter daşıdığını, bu filmin nümayişinin gənclərin milli-mənəvi dəyərlərimizə bağlılığının gücləndirilməsi və təbliği baxımından əhəmiyyətli olduğunu bildirib.\nDini Qurumlarla İş üzrə Dövlət Komitəsi sədrinin müavini Səyavuş Heydərov çıxışında İslam dininin sülh, əmin-amanlıq dini olduğunu bildirərək,\ngəncləri ayıq-sayıqlığının artırılmasının və müəyyən bilgilərə yiyələnmələrinin, eyni zamanda onların radikalizmə qarşı mübarizədə fəal olmalarının vacibliyini də diqqətə çatdırıb.\nÇıxış edən digər natiqlər - Azərbaycan Dövlət Mədəniyyət və İncəsənət Universitetinin “Teatrşünaslıq” kafedrasının müdiri, professor Aydın Talıbzadə, Əməkdar artist, ADMİU-nun dosenti Məmmədsəfa Qasımov və başqaları sənədli filmin əhəmiyyətini yüksək qiymətləndiriblər. Tədbirdə gənclərin radikal dini cərəyanların təsiri altına düşməsindən qorunması, dini radikalizmin fəsadları, eyni zamanda, gənclərin milli mənəvi və ümumbəşəri dəyərlər ruhunda tərbiyə olunması ilə bağlı da fikir mübadiləsi aparılıb.


Romada Azərbaycan-İtaliya diplomatik münasibətlərinin 25 illiyi ilə bağlı konfrans keçirilib (Fotosessiya)\nBAŞ SƏHİFƏHAQQIMIZDABizim tarixBaş direktorYayım şurasıDirektorlar şurasıİctimai Teleradionun Həmkarlar İttifaqı KomitəsiTexniki standartlar"Ekran" İstirahət mərkəziFərmanQanunELANLARTELEVİZİYAİnformasiya departamentiİctimai-siyasi proqramlarMusiqi, bədii və əyləncəSəhər proqramlarıGənclər, elm və təhsil verilişləri"Carçı-film"RADİODepartamentlərRadio verilişlərVERİLİŞLƏRFİLMLƏRSənədli filmlərANONSLARPROQRAMTELEVİZİYARADİOƏLAQƏEurovision 2017 Romada Azərbaycan-İtaliya diplomatik münasibətlərinin 25 illiyi ilə bağlı konfrans keçirilib (Fotosessiya)\tApr 21\tOxunub 300 font size\nBu barədə Xarici İşlər Nazirliyinin mətbuat xidmətindən bildiriblər İtaliyaya səfəri çərçivəsində xarici işlər naziri Elmar Məmmədyarov Romada yerləşən ən qədim və nüfuzlu beyin mərkəzlərindən olan İtaliya Beynəlxalq Təşkilat Cəmiyyətində (SİOİ) olub.\nXarici İşlər Nazirliyinin mətbuat xidmətindən bildiriblər ki, əvvəlcə Elmar Məmmədyarov İtaliyanın sabiq xarici işlər naziri və SİOİ-nin prezidenti Franko Fratti ilə birlikdə Azərbaycan və İtaliya arasında diplomatik münasibətlərin qurulmasının 25-ci ildönümünə həsr edilmiş fotosərginin açılışında iştirak edib. Sərgiyə iki ölkə arasında diplomatik münasibətlərin tarixinin ən maraq kəsb edən məqamlarına, o cümlədən həyata keçirilmiş yüksək səviyyəli səfərlərə, Azərbaycan həqiqətlərinin və mədəniyyətinin təbliği istiqamətində İtaliyada təşkil olunmuş tədbirlərə dair fotoşəkillər, habelə münasibətlərin tarixini əks etdirən sənədlərin surətləri daxil edilib.\nSonra SİOİ-də Azərbaycan ilə İtaliya arasında diplomatik münasibətlərin qurulmasının 25-ci ildönümünə həsr edilmiş konfrans keçirilib. Konfransda çıxış edən Franko Fratti ölkəmizə çoxsaylı səfəri ilə bağlı təəssüratlarını bölüşüb, Azərbaycanın regional və beynəlxalq siyasətdəki rolu barədə təqdimat xarakterli məlumat verib.\n« Silahlı Qüvvələrin genişmiqyaslı təlimlərinin döyüş atışlı mərhələsi icra olunub (Fotosessiya)\tErmənistan silahlı qüvvələrinin bölmələri atəşkəs rejimini pozmaqda davam edir »


12 Sentyabr 2015, 11:30 (GMT +4)\nBakı, 12 sentyabr, SalamNews. ABŞ-ın Las-Veqas şəhərində 2016-cı ildə Braziliyanın Rio-de Janeyro şəhərində keçiriləcək XXXI Yay Olimpiya Oyunlarına ilk lisenziyaların qazanıldığı güləş üzrə dünya çempionatı davam edir.\nSalamNews xəbər verir ki, çempionatın 5-ci günündə sərbəst güləş yarışlarında ötənilki dünya və Avropa çempionumuz Hacı Əliyev (61 kq) bu dəfə də finaladək maneəsiz irəliləyib. Moldovadan Andrey Perpelita, yaponiyalı Masakazu Kamoi, yarımfinalda isə bolqarıstanlı Vladimir Dubov güləşçimiz qarşısında tab gətirməyib. Finalda Hacı Əliyevin rəqibi Monqolustandan Nomin Batbold olub. Rəqibinə vaxtından əvvəl qalib gələn güləşçimiz ikinci dəfə dünya çempionatının qızıl medalına yiyələnib və Azərbaycan sərbəst güləş tarixində ilk ikiqat dünya çempionu adını qazanıb.\nXatırladaq ki, bu günədək yunan-Roma güləşçilərimizdən Rövşən Bayramov (59 kq), Elvin Mürsəliyev (75 kq), Saman Təhmasibi (85 kq) və Sabah Şəriəti (130 kq), qadın güləşçilərdən Mariya Stadnik (48 kq), Anjela Doroqan (53 kq) və Yuliya Ratkeviç (58 kq), sərbəst güləşçilərdən Toğrul Əsgərov (65 kq) Olimpiya Oyunlarına vəsiqə əldə ediblər. Yunan-Roma güləşçilərimizdən Rəsul Çunayev (71 kq) qızıl, Rövşən Bayramov (59 kq) gümüş, Saman Təhmasibi (85 kq) bürünc, qadın güləşçilərdən Mariya Stadnik (48 kq) gümüş, Yuliya Ratkeviç (58 kq) bürünc medala yiyələniblər.


İlham Əliyev Rusiya baş nazirinin müavini ilə nələri danışdı? » TEHSIL-PRESS Agentliyi\nAzərbaycan prezidenti Dmitri Roqozinin başçılıq etdiyi nümayəndə heyətini qəbul edib.\nAzərbaycan prezidenti İlham Əliyev Rusiya baş nazirinin müavini Dmitri Roqozinin başçılıq etdiyi nümayəndə heyətini qəbul edib.\nTehsil-press.az-ın məlumatına görə, Rusiya ilə Azərbaycan arasında əlaqələrin uğurla və dinamik şəkildə inkişaf etdiyini deyən İlham Əliyev Dmitri Roqozinin Azərbaycana səfərinin ölkələrimiz arasında ikitərəfli münasibətlərin gündəliyi ilə bağlı məsələlərin bir daha nəzərdən keçirilməsi üçün yaxşı imkan yaratdığını bildirib.\nPrezident Dmitri Roqozinin Azərbaycan-Rusiya Hökumətlərarası Birgə Komissiyasının həmsədri kimi Rusiya ilə Azərbaycan arasında ikitərəfli münasibətlərin inkişafındakı rolunu xüsusi qiymətləndirdi.\nÖlkəmizin Hökumətlərarası Birgə Komissiyadakı fəaliyyətindən danışan dövlətimizin başçısı Azərbaycan tərəfinin də iki ölkə arasında münasibətlərin daha da yaxınlaşdırılması üçün səylərini əsirgəmədiyini vurğuladı.\nDünyada müşahidə olunan iqtisadi böhran şəraitində bu istiqamətdə əldə edilmiş nəticələrin kifayət qədər müsbət olduğunu deyən İlham Əliyev bildirdi ki, mövcud potensialın daha da artırılması üçün yaxşı imkanlar var. Əməkdaşlığımızın geniş spektrə malik olduğunu və ikitərəfli əlaqələrin bütün sahələrini, o cümlədən xarici siyasət, iqtisadiyyat, sosial, humanitar və digər sahələri əhatə etdiyini vurğulayan dövlət başçısı ticari-iqtisadi əlaqələrin münasibətlərimizin vacib istiqamətlərindən birinə çevrildiyini deyib.\nBu sahədə potensialın gələcəkdə daha da artırılacağına əminliyini bildirən İlham Əliyev görülən işlərin nəticələrinin nəzərdən keçirilməsi və atılacaq addımların müəyyənləşdirilməsi baxımından bugünkü görüşün əhəmiyyətini qeyd edib.\nDmitri Roqozin Azərbaycan ilə Rusiya arasında ticari-iqtisadi, mədəni, təhsil və digər sahələrdə əməkdaşlıq üzrə Hökumətlərarası Birgə Komissiyanın iclaslarının əməkdaşlığımızın inkişafı baxımından önəmini vurğulayıb.\nGörülən işlərə və əldə olunmuş razılaşmalara nəzarət baxımından bu cür görüşlərin yaxşı nəticələr verdiyini qeyd edən Dmitri Roqozin bildirib ki, hazırda Rusiya və Azərbaycan üçün maraqlı və perspektivli ola biləcək maşınqayırma sahəsinə aid birgə layihə ilə bağlı iki ölkə arasında müzakirələr aparılır. Görüşdə ölkələrimiz arasında əməkdaşlığın perspektivləri ətrafında fikir mübadiləsi aparılıb.\nXəbərin tarixi: 18.05.2016 / 20:38


Azərbaycan müəllimi.-2018.-25 may.-№19.-S.7.\nCümhuriyyət dövründə kitabxana işi\n1918-1920-ci illərdə Türkiyədən 20 min nüsxədən artıq dərslik, dərs vəsaiti və digər kitablar alınaraq məktəb kitabxanalarına verilib\nAzərbaycan Dövlət İqtisad Universiteti (UNEC), baş biblioqraf\nMüstəqillik illərində respublikamızda yaranan kitabxanalardan biri də Bakı Dövlət Universitetinin Elmi Kitabxanası olmuşdur. Bakı Dövlət Universitetinin Kitabxanasının yaranması respublikanın təhsil, elm və mədəni həyatında böyük hadisə idi. Kitabxana öz statusuna görə universal, elmi və tədris kitabxanası xarakteri daşıdığından respublika əhəmiyyətinə malik idi. Məhz buna görədir ki, hökumət bu kitabxananın yaradılmasına böyük əhəmiyyət verirdi.\nMüsəlman Şərqində ilk demokratik dövlət nümunəsi olan Azərbaycan Xalq Cümhuriyyətinin cəmi 23 ay yaşamasına baxmayaraq dövlət və cəmiyyət həyatının elə bir sahəsi olmayıb ki, orada milli quruculuq işləri yönündə ciddi addımlar atılmasın. Milli hökumətin müstəqilliyin elə ilk günlərindən atdığı belə addımlardan bir çoxunu isə mədəni-maarif işləri, o cümlədən kitabxana işi sahəsində həyata keçirilən tədbirlər təşkil edib.\nİlk demokratik cümhuriyyətimizin fəaliyyətindən bəhs edən məqalələrdə, adətən, parlamentin, hökumətin formalaşdırılması, dövlət təsisatlarının yaradılması, ordu quruculuğu, təhsil sahəsində, o cümlədən yüksək ixtisaslı milli kadrların hazırlanması istiqamətində görülmüş işlərdən daha geniş söz açıldığı halda digər sahələrə epizodik toxunma sərgilənir. Halbuki, cümhuriyyət tarixinin, milli hökumətin 23 aylıq fəaliyyətinin təhlili göstərir ki, digər sahələr kimi, milli-mədəni quruculuq və kitabxana işləri də AXC-nin diqqət mərkəzində olmuş, bu sahədə ardıcıl siyasət yeridilmiş, bir sıra əməli tədbirlər reallaşdırılmışdır.\nBu baxımdan AXC-nin kitabxana işinin təşkili ilə bağlı təşəbbüsləri və onları gerçəkləşdirmə cəhdləri diqqət çəkir.\nMəlumdur ki, kitabxanalar yarandığı dövrdən mühüm mədəni-maarif mərkəzləri rolunu oynamış, əsas missiyaları olan qədim və müasir əlyazma və kitabların toplanıb saxlanılması, qorunması və gələcək nəsillərə çatdırılmasını təmin edən qurumlar kimi tanınmışdır. Lakin zaman keçdikcə onların missiyası daha da genişlənmiş, kitabxanalar həm də elm və təhsilin təlimi və təbliğində mühüm rol oynamağa başlamış, mədəni-kütləvi, maarifləndirici tədbirlərin keçirildiyi məkana çevrilmişdir.\nBir çox dünya dövlətlərində olduğu kimi, Azərbaycanda da kitabxanalar və kitabxana işi qədim tarixə malikdir, tik dövrlərdə əsasən şahların saraylarında, iri şəhərlərdə mövcud olan kitabxanaların şəbəkəsi sonrakı dövrlərdə, xüsusən də orta əsrlərdə daha da genişlənmiş, məscidlərdə, mədrəsələrdə, müxtəlif maarifçilik missiyalı cəmiyyətlərin nəzdində də kitabxanalar yaradılaraq fəaliyyət göstərmişdir. Lakin sonrakı əsrlərdə bu sahə elə də inkişaf etmədiyindən, xüsusən də çarizmin işğalı altında olduğumuz 19-cu əsrdə əhaliyə xidmət edən mütəşəkkil kitabxana şəbəkəsi yaradılmadığından AXC-yə bu istiqamətdə o qədər də ürəkaçan miras qalmamışdır. Məlum olduğu kimi, çar Rusiyası özünə ilhaq etdiyi yerlərdə müstəmləkəçilik siyasəti yeritdiyindən yerli xalqların maariflənməsində mühüm rol oynaya bilən mədəni-maarif müəssisələrinin, o sarıdan da kitabxanaların yaradılmasında maraqlı deyildi. Mərkəzi dövlət belə müəssisələri maliyyələşdirməyə də həvəs göstərmirdi. Ona görə də XX əsrin əvvəllərində ölkədə dövlət kitabxanaları yox dərəcəsində idi. Bakıda və Azərbaycanın rayonlarında mövcud olan qeyri-dövlət təşkilatlarına, müxtəlif cəmiyyətlərə və şəxslərə məxsus kitabxanaların isə çoxu 1917-1918-ci illər arasında baş verən hökumət dəyişiklikləri, vətəndaş müharibəsi və maddi çətinliklər üzündən öz fəaliyyətlərini dayandırmışdı. Buna baxmayaraq, ölkədə xeyli kitabxana fəaliyyət göstərirdi. Yeri gəlmişkən qeyd edək ki, ümumiyyətlə, o dövr üçün sovet statistikası bir çox sahələrdə olduğu kimi kitabxana işindəki real vəziyyəti də tam əks etdirmirdi. Belə ki, sovet statistikasına görə, Azərbaycanda 1913-cü ildə 95 min nüsxə kitabı olan 25, 1920-ci ildə isə 25 min nüsxə kitaba malik 11 kitabxana olmuşdur. Sovet statistləri üçün xarakterik olan bu yanaşma-hər şeyin məhz sovet dövründə yaradıldığı, əvvəllər heç nəyin olmadığı kimi sovet sisteminin üstünlüyünə hədəflənmiş təbliğat burada da özünü göstərmişdir. Ona görə də müqayisə olunan rəqəmlərin ikisi də səhvdir. Kitabxana işi araşdırıcılarının, xüsusən də bu sahədə söz sahibi olan tanınmış tədqiqatçı alim Abuzər Xələfovun bildirdiyinə görə, o dövrdə Azərbaycanda 400-ə yaxın təkcə məktəb kitabxanası olmuşdur.\nMəhz belə çətin bir dövrdə istiqlalını elan etmiş Azərbaycanda qurulan Milli hökumətlərin əsas qayğılarından biri maarif və mədəniyyət sahəsini inkişaf etdirmək idi. Milli hökumətin mədəni-maarif və kitabxana işi sahəsindəki fəaliyyətini özünün “Azərbaycanda kitabxana işinin tarixi” adlı fundamental tədqiqat əsərində geniş təhlil edən kitabxanaşünaslıq sahəsində tanınmış mütəxəssis, tədqiqatçı alim Abuzər Xələfov haqlı olaraq qeyd edir ki, Azərbaycan Xalq Cümhuriyyətinin 1918-1920-ci illərdə mədəni quruculuq sahəsində həyata keçirdiyi tədbirlər içərisində kitabxana işi ilə bağlı tədbirlər mühüm yer tutmuşdur.\nCümhuriyyətin tarixindən məlumdur ki, ilk milli dövlətimizdə bütün maarif və mədəniyyət müəssisələrinə rəhbərliyi Xalq Maarif Nazirliyi həyata keçirmişdir. Bu da təbii idi. Çünki o vaxt kitabxanaların böyük əksəriyyətini məktəb kitabxanaları təşkil edirdi. A. Xələfov qeyd etdiyimiz kitabında yazır: “Bu vaxt respublikada 700-ə qədər məktəb var idi. Məktəblərin əksəriyyətində kitabxanaların olmasını nəzərə alsaq Maarif Nazirliyinin böyük təhsil kitabxana şəbəkəsinə malik olması aydınlaşar”.\nNazirliyin həyata keçirdiyi tədbirlər içərisində kitabxanaların qeydiyyatının aparılması, onların şəbəkələrinin bərpa edilməsi, kitabxanaların avadanlıqla, kitablarla, dərs vəsaitləri və digər ədəbiyyatla təmin edilməsi mühüm yer tuturdu. Hökumət məktəb şəbəkəsini qaydaya salarkən onunla birlikdə məktəb kitabxanalarının bərpa və inkişaf etdirilməsi qayğısına da qalırdı. Məsələn, A. Xələfovun qeyd etdiyi kimi, 1918-1920-ci illərdə təkcə Türkiyədən 20 min nüsxədən artıq dərslik, dərs vəsaiti və digər kitablar alınaraq məktəb kitabxanalarına verilmişdir. Ölkədə olan maliyyə çətinliklərinə baxmayaraq, parlament 1919-cu il sentyabrın 18-də xalq məktəbləri kitabxanalarına türk dilində kitablar almaq üçün 1 milyon manat pul buraxılması haqqında qərar qəbul etmişdi. Həmin vəsait hesabına təkcə Türkiyədən deyil, qonşu Rusiya, Gürcüstan və Avropa ölkələrindən də xeyli kitab alınıb məktəblərə verilmişdi.\nÖlkənin mədəni inkişafında xalq kitabxana-qiraətxanalarının təşkilinə böyük əhəmiyyət verən Xalq Cümhuriyyəti hökuməti yeni kitabxanaların açılması, mövcud olanların öz fəaliyyətlərini daha uğurla davam etdirməsi, onların maddi-texniki bazasının möhkəmləndirilməsi, ilk növbədə, kitablarla təmin edilməsinə qayğı göstərirdi. Parlamentin qərarı ilə ayrılmış 1 milyon manat vəsait hesabına xalq kitabxanaları üçün də xeyli kitab alınmışdı.\nTədqiqatçı alim A. Xələfovun apardığı araşdırmaya görə, Xalq Cümhuriyyəti dövründə ölkədə, təxminən, 50-yə qədər xalq kitabxanası-qiraətxanası olmuşdur. Bu dövrdə kitabxana işinin canlandırılması üçün atılan addımlardan biri isə ölkə parlamentinin hökumətin təqdimatına əsasən təhsil müəssisələrinin kitabxanalarını kitabla təchiz etmək haqqında xüsusi qanun qəbul etməsi idi. Bu qanun öz demokratik prinsiplərinə görə böyük mədəni əhəmiyyət kəsb edirdi. Qanun bütün məktəb kitabxanalarının Azərbaycanda nəşr edilən kitab, jurnal, məcmuə və qəzetlərin məcburi nüsxələri ilə təchiz edilməsini, xarici ölkələrdən alınan kitabların ilk növbədə kitabxanalara verilməsini, öz fəaliyyətini dayandırmış məktəblərin, kitab mağazalarının anbarlarında saxlanılan ədəbiyyatın kitabxanalara paylanmasını, ayrı-ayrı şəxslərin, müəssisələrin və xeyriyyə cəmiyyətlərinin kitabxanalarının kitabla təchiz olunmasına cəlb edilməsini vacib sayırdı.\nMilli hökumət bilavasitə yaşlılara xidmət edən xalq kitabxana-qiraətxanalarına hər cür kömək etməyə çalışırdı. Bu tipdən olan kitabxanaların əksəriyyəti qeyri-dövlət təşkilatlarına, cəmiyyətlərə və ayrı-ayrı şəxslərə məxsus idi. Xalq Maarif Nazirliyi mətbuat vasitəsi ilə kitabxanası olan bütün təşkilatlara, cəmiyyətlərə və şəxslərə müraciət etmişdi ki, özlərinin bu sahədəki fəaliyyətlərini davam etdirsinlər. Müraciətdə kitabxanalara kömək göstərməyin vacibliyi bildirilirdi. Hökumət də öz tərəfindən cəmiyyət kitabxana-qiraətxanalarına kitab və dövri mətbuat almaqda kömək edir, onların işini əlaqələndirməyə çalışırdı.\nXalq Cümhuriyyəti dövründə ölkənin mədəni həyatında hələ əsrin əvvəllərində yaranmış “Nicat”, “Nəşri-maarif’, “Səfa” və s. kimi cəmiyyətlər mühüm rol oynayırdılar. Bu cəmiyyətlər öz mədəni-maarif müəssisələrinin, kitabxanalarının, dəməklərinin işini canlandırır, Azərbaycan dili kursları təşkil edir, yoxsul əhaliyə köməklik göstərirdilər. Bu cəmiyyətlərin əsrin əvvəlində formalaşmış kitabxanaçılıq fəaliyyəti də genişlənmişdi. Onlar öz kitabxana-qiraətxanalarını yeni ədəbiyyatla zənginləşdirir, yeni-yeni qiraətxanalar təşkil edirdilər. A. Xələfovun yazdığına görə, cəmiyyətlərin kitabxana-qiraətxanalarında milli ədəbiyyatın toplanması və təbliğinə, kütləvi tədbirlərin keçirilməsinə xüsusi diqqət yetirilirdi.\n1919-cu ilin əvvəllərində Bakı və onun rayonlarında mədəni-maarif cəmiyyətlərini birləşdirmək təşəbbüsü göstərilmişdi. Həmin cəmiyyətlərin konfransının çağırılması üçün təşkilat komitəsi yaradılmışdı. Komissiya tərəfindən “Bakı şəhəri mədəni-maarif müəssisələri ittifaqının nizamnaməsi” tərtib edilib təsdiq üçün hökumətə təqdim olunmuşdu. Nizamnaməyə görə, Mədəni-maarif Cəmiyyətləri İttifaqının məqsədi Bakı əhalisinin mədəni səviyyəsini yüksəltmək üçün şəhərin bütün mədəni qüvvələrini birləşdirmək idi. Bu cəmiyyətlərin fəaliyyətində əhaliyə kitabxana xidmətinin təşkili mühüm yer tuturdu. Onlar öz mədəni-kütləvi işlərini kitabxana-qiraətxanalarda təşkil etdiklərindən burada oxucular həmişə çox olurdu. Kitabxana işinə xüsusi qayğı ilə yanaşan, cəmiyyətdə kitabxanaların fəaliyyətini yüksək qiymətləndirən Azərbaycan hökuməti ölkə ərazisində mövcud olan bütün dövlət və ictimai kitabxanaların fəaliyyətlərini davam etdirməsi haqqında göstəriş vermişdi. Şəhərdə mövcud olan bütün kitabxanalar, o cümlədən cəmiyyət kitabxanaları, ayrı- ayrı milli azlıqlara aid kitabxanalar öz fəaliyyətlərini davam etdirirdilər.\n1919-cu ildə hökumət Balaxanı-Sabunçu, Bibiheybət və Ağşəhərdə fəhlələrə xidmət etmək üçün kitabxana açmışdı. Bakıda ən böyük kitabxana şəbəkəsinə malik olan Neft Sənayeçiləri Qurultayı Şurasının kitabxanaları öz işlərini davam etdirirdilər. Kooperasiyalar ittifaqının kitabxanası əhaliyə xidmət etmək üçün şəhərin müxtəlif rayonlarında filiallarını açmışdı. Müstəqillik illərində respublikanın kitabxana işi həyatında yeni bir təşəbbüs - ayrı-ayrı nazirliklərin kitabxana şəbəkələrinin yaranması başlanmışdı. Dövlət bu işdə nazirliklərə yardım edirdi. Belə ki, hökumət 1919-cu il iyunun 19-da kitabxana açmaq üçün Ədliyyə Nazirliyinə 50, Səhiyyə Nazirliyinə isə 10 min manat vəsait ayrılması haqqında qərar qəbul etmişdi. Respublikanın digər nazirliklərinin də kitabxanalar açmağa təşəbbüs göstərməsi haqqında o dövrün mətbuatında kifayət qədər məlumata rast gəlmək mümkündür.\nMüstəqillik illərində hökumətin bilavasitə təşəbbüsü ilə ayrı-ayrı təşkilatların da kitabxanalar açması məlumdur. Məsələn, mənbələrdən aydın olur ki, 1918-ci ilin dekabr ayında Azərbaycan İstehlak Cəmiyyətləri İttifaqının mədəni-maarif şöbəsi Bakı şəhərində azərbaycanlı əhaliyə xidmət etmək məqsədi ilə ictimai xalq kitabxanası açmağı zəruri bilmişdi. Cəmiyyətin bu təşəbbüsü Xalq Maarif Nazirliyi tərəfindən bəyənilmiş və kömək üçün öz fondundan xeyli kitab ayırmışdı. Göstərilən təşəbbüsə və görülən işlərə baxmayaraq, kitabxana açmaq çətin idi. XX əsrin əvvəllərində ölkədə Azərbaycan dilində böyük tirajlarla kitab çap edən nəşriyyat olmadığından kitab bazarı olduqca kasad idi. Buna baxmayaraq, qeyd olunan xalq kitabxanası 1919-cu ilin mart ayında açıldı. Oxucuların arzusu və İstehlak Cəmiyyəti İttifaqı İdarə Heyətinin qərarı ilə kitabxanaya xalqımızın görkəmli satirik şairi M.Ə. Sabirin adı verilmişdir.\nKitabxana yarandığı gündən respublikada milli kitabxana kimi tanınmış, bu statusu bütün fəaliyyəti boyu davam etdirmiş, Azərbaycan tarixinə, Azərbaycan dilinə, ədəbiyyatına, incəsənətinə, ümumiyyətlə, Azərbaycanşünaslığa dair ədəbiyyatın mərkəzi kimi formalaşmışdır. Müstəqillik illərində respublikamızda yaranan kitabxanalardan biri də Bakı Dövlət Universitetinin Elmi Kitabxanası olmuşdur. Bakı Dövlət Universitetinin Kitabxanasının yaranması respublikanın təhsil, elm və mədəni həyatında böyük hadisə idi. Kitabxana öz statusuna görə universal, elmi və tədris kitabxanası xarakteri daşıdığından respublika əhəmiyyətinə malik idi. Məhz buna görədir ki, hökumət bu kitabxananın yaradılmasına böyük əhəmiyyət verirdi. Təsadüfi deyildir ki, Parlament universitetin yaradılması haqqında 1 sentyabr 1918-ci il tarixli qanunda universiteti təşkil və təchiz etmək üçün 1919-1920-ci tədris ilində ayrılan 5 milyon manat vəsaitin müəyyən hissəsi kitabxananın təşkili üçün nəzərdə tutulmuşdu.\nAzərbaycan Xalq Cümhuriyyətinin sərəncamları ilə tanışlıqdan məlum olur ki, o dövrdə Respublika Dövlət Kitabxanasının yaradılması da diqqət mərkəzində olub, bu məqsədlə təşəbbüslər göstərilib. Hətta hökumətin tapşırığı ilə kitabxananın yaradılması məsələsi Xalq Maarif Komissarlığında müzakirə edilib.\nYeri gəlmişkən qeyd edək ki, Bakıda ümumu bir kitabxananın açılması ziyalıların da arzusu idi və onlar öz qələm məhsulları ilə bu təşəbbüsün baş tutmasına dəstək verirdilər. Məsələn, tanınmış yazıçı Yusif Vəzir Çəmənzəminli o dövrdə mətbuatda dərc etdirdiyi “Milli və mədəni işlərimiz” seriyasından “Ümumi kitabxana” adlı məqaləsində yazırdı: “Bakıda ümumi bir kitabxana açılmasını qəzetlərdə oxumuşduq. Sonra bu məsələ unudulmuş kimi göründü. Halbuki kitabxananın bizim üçün o qədər əhəmiyyəti var ki, çoxdan bu yolda çalışmalıydıq. Kitabxana açmaq bir o qədər də çətin iş deyil. Təşəbbüs olunsa, pulsuz belə bir çox kitablar toplamaq olar. Ümumi kitabxana fikri birinci olaraq Kiyev “Müsavat” komitəsini düşündürürdü. İlyarım əqdəm komitə Bakıda ümumi kitabxana təsisinə qərar verdi və min cildə qədər kitab ələ gətirdi. Kitablar iqtisadi, siyasi, ictimai və başqa məsələlərə aiddir. Avropalıların islam və türk aləminə olan nəzəriyyatlarına dair bir çox kitablar var. Fikir bu idi ki, kitabxananın bir qismi islam məsələsinə sərf edilsin və islama dair nə qədər əsərlər yazılıbsa ələ gətirilsin. Təəssüf ki, inqilab bir çox maneələr təşkil etdi və kitabxanamız da Kiyevdə qaldı. Bakıya gətirə bilmədik. Bu gün bu məsələ yenə yönümüzdədir; gələcəkdə də bizdən əl çəkməyəcəkdir. Bu gün bu məsələnin həllinə çalışılmalıdır. Milli işlərimizdə hər şeyi hökumətdən gözləməməliyik. Xüsusi təşəbbüslər də lazımdır. Bu barədə zəhmətkeş 238 ziyalılar ittifaqı işə girişməlidi. “İttifaq” bütün səyini kitabxana məsələsinə həsr etsə, böyük iş görər. Kömək üçün hökumətə müraciət olunsa, hökumət müzayiqə etməz zənnindəyəm.”\nLakin çox təəssüf ki, bu dövrdə ölkənin siyasi, iqtisadi və ictimai həyatında baş verən çətinliklər, xüsusilə maliyyə çətinlikləri bu təşəbbüsün həyata keçirilməsinə imkan vermədi.\nXalq Cümhuriyyəti Parlamentinin və Azərbaycan hökumətinin mədəni quruculuq haqqında qəbul etdiyi sənədlərlə tanışlıqdan yəqin etmək olur ki, bu sənədlərdə kitabxana işi qırmızı xətlə keçmiş, əhaliyə kitabxana xidmətinin təşkilinə böyük qayğı ilə yanaşılmışdır.


Yol polisindən internetdə nömrə satanlarla bağlı - AÇIQLAMA » Sürücülük Kursları\nSon vaxtlar bəzi kütləvi informasiya vasitələrində, eləcə də sosial şəbəkələrdə, həmçinin alqı-satqı saytlarında avtomobil dövlət nömrə nişanının satışı üçün elanlara rast gəlinir. Avtosfer.az xəbər verir ki, bu elanlarda nəqliyyat vasitələri üçün nəzərdə tutulan dövlət nömrə nişanlarına fantastik qiymətlər qoyulur. Hətta yalnız hüquqi şəxslərə məxsus avtomobillərə verilən "AA" seriyalı nömrələrin satışına da rast gəlinir ki, qiyməti 30-50 min manat arası göstərilir. Ümumiyyətlə 300 manatdan 50 min manata qədər olan nömrələrin satışı ilə bağlı elanlar olur.\nMəsələ ilə bağlı Avtosfer.az saytı Baş Dövlət Yol Polisi İdarəsinə müraciət edib. İdarənin şöbə rəisi, polis polkovniki Kamran Əliyev deyib ki, dövlət nömrə nişanlarının satışına dair elanların əksəriyyəti təhkim olunduğu nəqliyyat vasitələri sahiblərinin xəbəri olmadan saytlara yerləşdirilib. Yol polisi onların bir çoxuna zəng edib və məlum olub ki, nömrə sahiblərinin həmin nömrələrin satışa çıxarılması və elan olaraq yerləşdirilməsindən ümumiyyətlə xəbəri yoxdur. Bəziləri isə nömrələrin deyil, hazırda həmin nömrələr üzərində olan avtomobillərin satışı barədə elan verdiklərini bildiriblər. Yol polisi bir daha vətəndaşların diqqətinə çatdırır ki, bu cür elanlara inanmasınlar. Çünki bunun heç bir hüquqi əsası yoxdur. Qeydiyyat nişanları yalnız yol polisindən alına bilər və bunun üçün də qanunvericilikdə qaydalar izah olunub. Adi nömrələrə görə 35 manat, rəqəmlərin və hərflərin kombinasiyasından asılı olaraq digər nömrələrə görə isə 1000 manatdan 3000 manata qədər dövlət rüsumu ödənilməlidir. Nömrə almaq istəyənlər bunun üçün rəsmi olaraq DYP-nin imtahan qeydiyyat şöbələrinə müraciət etməli və sərfiyyatda mövcud olan nömrələr barədə məlumat aldıqdan sonra sərbəst şəkildə seçim etməlidir. Hər bir şəxs seçim etdiyi dövlət qeydiyyat nişanının rüsumunu bank vasitəsilə ödəməklə onu əldə edə bilər.\nKamran Əliyev onu da bildirib ki, belə nömrə sahibləri onlardan xəbərsiz nömrənin satışa çıxarıldığını bilsələr və ya görsələr bu haqda məlumat yerləşdirilmiş saytların rəhbərliyinə, bu mümkün olmadıqda isə yol polisinə müraciət etsinlər. Ümumiyyətlə avtomobil həvəskarlarını dəfələrlə xəbərdar etmişik ki, vətəndaşlarımız bu cür uydurma elanlara inanmasınlar.


ŞOK - Yeni İRQİN nümayəndəsi aşkar edildi - VİDEO\n20 İyul 2016 13:09\nÇinin cənubunda yerləşən Daxua şəhərciyində möcüzəli bir uşaq yaşayır.\nPublika.az xarici mediaya istinadən xəbər verir ki, uşaq tamamilə yeni insan irqinin ilk nümayəndəsi ola bilər.\nNonq Yusui adında oğlan mavi gözlərə malikdir. Gənc çinlinin gözləri neon çalara malikdir və pişikdə olduğu kimi işıqlanır.\nAncaq bu, gənc Nonqun təəccüb doğuran tək xüsusiyyəti deyil. Uşaq qaranlıqda da yaxşı görür. Bizim əksəriyyətimizin gündüz gördüyündən daha yaxşı. Yusui öz sirrini əvvəlcə valideynləri, daha sonra məktəb müəllimi ilə bölüşüb. Pedaqoq fenomen haqqında həmyerlilərinə danışmağa qərar verib və internetdə oğlanın qabiliyyətləri barədə yazıb.\nBir müddət sonra şübhələri olan Pekin jurnalisti həkimlərin köməyi ilə informasiyanı yoxlamağa qərar verib. Nonq ona qaranlıq yerdə verdiyi hər şeyi oxuyub. Həkimlər çinlinin vizual orqanlarına diqqətlə baxıb və nəticəyə gəliblər ki, oğlanın gözləri həqiqətən qeyri-adi quruluşa malikdir. Güman edilir ki, oğlanın gözlərində tapetum, yəni qaranlıqda görməyə imkan verən xüsusi qat var. Bu, pişiklər, itlər, yenotlar, hörümçəklər və başqa varlıqların gözlərində olur. Tapetumun sayəsində heyvanlar qaranlıqda hətta ən əhəmiyyətsiz şüanı belə tutmağa qadirdir və praktik olaraq işıqsız əla görürlər.\nYusuinin hələlik bu cür qabiliyyətə malik ilk insan olması istisna edilmir. Nonq dünyaya gələn zaman valideynləri ilk saniyələrdən körpənin gözlərinin inanılmaz rənginə diqqət ediblər. Doğum evinin əməkdaşları, ata və ana təəccüblənsələr də hesab ediblər ki, oğlanın gözləri daha sonra bütün çinlilərdə olduğu kimi qara olacaq. Bununla belə, illər keçsə də uşağın gözləri valehedici neon-mavi rəngi saxlayıb.\nGöründüyü kimi, bu artıq həmişəlik belə olacaq. Diqqətəlayiqdir ki, Yusui parlaq günəş işığını sevmir və vaxtını alaqaranlıqda keçirməyə üstünlük verir. Məsələn, axşamlar gəzmək və sönük gecə lampasının olduğu otaqda oxumaq istəyir.\nÇinlilərin çoxu əmindirlər ki, təsadüfi mutasiya haqqında deyil, təkamülün məhsulundan söhbət gedir. Düşünürlər ki, gələcəkdə Yusui kimi daha çox insan dünyaya gələ bilər.\n21 Mart 07:52


Azərbaycanlı biznesmen nazir müavinini tutdurdu » Teref.info\nTarix: 14-06-2018, 10:50\nMusavat.com-un yerli KİV-lərə istinadən məlumatına görə, Beysen azərbaycanlı biznesmen Razim İsayevdən 100 min dollar rüşvət almaqda ittiham edilir.\nMəlumata görə, hadisə 2014-cü ildə baş verib. Səhiyyə nazirliyində dərman preparatlarının satışına icazə üçün səlahiyyətli olan Beysenə “Keşeli” şirkəti müraciət edib. Şirkət Qazaxıstan bazarında skelerozun müalicəsi üçün nəzərdə tutulan “tizabri” (tysabri) pereparatının satışı üçün lisenziya almaq istəyib.\nBeysen isə bunun üçün qarşı tərəfdən 100 min dollar rüşvət istəyib. Pul Beysene çatdırılıb. Amma üstündən 4 il keçəndən sonra İsayev antikorrupsiya bürosuna müraciət edərək ondan 100 min rüşvət alındığını bildirib. Söhbət ondan gedir ki, Beysen vəzifəsindən gedəndən sonra adıgedən dərmanın satışına lisenziya ləğv edlib. Beysen isə o vaxt İsayevə söz veribmiş ki, lisenziyanın vaxtı məhdudsuzdur. Hazırda ev dustağı olan Beysenin yaxın günlərdə məhkəməsi olacaq. Yerli qanunvericiliyə görə, onu 15 ilədək həbs gözləyir.


Yaradıcılıq axtarışı rəssama uğur gətirib\nHər dəfə Elmas Hüseynovu görəndə onun 1982-ci ildə "Əlifba" kitabına çəkdiyi illüstrasiyalara görə qızıl medal almasından necə sevindiyini, fərəhləndiyini xatırlayıram. Halal əmək, gərgin yaradıcılıq axtarışları sənətkara bəxtəvərlik bəxş etmişdi...\nHazırda ömrünün məhsuldar, kövrək çağlarını yaşayan, əməkdar incəsənət xadimi fəxri ada layiq görülmüş Elmas 70 il öncə dünyaya göz açıb. Dövrün, zamanın çətinliklərinə baxmayaraq təhsilini uğurla davam etdirib. Əvvəl Ə.Əzimzadə adına Rəssamlıq Məktəbini, sonra Belarus Dövlət İncəsənət Universitetinin qrafika bölməsini bitirib. Milli təsviri sənətimizin formalaşmasında, inkişaf etməsində, qrafika əsərlərinin yaranmasında onun xidmətləri danılmazdır. Dünyanın neçə-neçə ölkə muzeylərində, incəsənət mərkəzlərində Elmasın qrafika, rəngkarlıq nümunələri saxlanılır, nümayiş etdirilir.\nMəşhur qrafika ustası Ələkbər Rzaquliyevdən başlayaraq bu janrda yaradıcılıqla məşğul olan istedadlı nəsil yetişmişdi. Kazım Kazımzadə, Qəzənfər Xalıqov, İsmayıl Axundov, Maral Rəhmanzadə kimi qrafika ustaları dünya miqyasında tanınmış, sevilmiş və onların hər birinin nailiyyətlərindən, yaradıcılıq uğurlarından bu gün qürur hissi keçiririk. E.Hüseynov həmin klassiklərin sənət ənənələrini davam etdirib, eyni zamanda orijinal dəsti-xətti, əsərləri ilə tanınıb, nüfuz qazanıb. Onun "Neftçi" ilnoqravürü son dərəcə orijinal və yaddaqalımlıdır. Əsərdə müəllif incə xətlərlə, ağ və qara rənglərin qatışığından ifadəli, diqqətçəkən obraz təsvir etmişdir. Fonda təsvir olunmuş quşların ritmi, fiqurları mənzərəyə təravət vermişdir. Tablodakı insan fiquruna, onun gözündəki səmimi ifadəyə, sağlam əqidəli baxış-qiyafəsinə, sadəliyə, arxa plandakı buruq rəmzinə sənətkarın nailiyyəti və uğuru kimi baxılır. Rəssam "Şair və obrazlar" qravüründə inandırıcı səhnə yaratmış, Azərbaycan qrafika sənətində yeni söz demişdir.\nElmas vətənpərvər, yurdsevər, incə qəlbə, zərif duyğulara malik rəssamdır. O, tez-tez cəbhə bölgələrində olur, hünərli, qeyrətli əsgər və zabitlərimizin obrazlarını yaradır. Rəssamın ulu öndər Heydər Əliyevin həyatına və ictimai-siyasi fəaliyyətinə həsr etdiyi silsilə rəsmləri dünyanın müxtəlif sərgilərində uğurla nümayiş olunur. Ölkəmizin əksər bölgələrini gəzib, gördüyü mənzərələri əlvanlığı, təbiiliyi ilə kağız-kətanda canlandırır. Onun dahi Nizamiyə, Füzuliyə həsr etdiyi rəsmlərə, "Əlifba" kitabına çəkdiyi təsvirlərə həyəcansız baxmaq mümkün deyil. Obrazların baxışları, sifət ifadələri o qədər dinamik, mənalı, inandırıcı görünür ki, sanki indicə dil açıb danışacaqlar. Belə yaradıcılıq nüansları hər fırça-qələm sahibinə nəsib olmur. Məlumdur ki, seyrçini düşündürən, diqqətini cəlb edən, ona mənəvi zövq verən sənət nümunələri yaratmaq çətin işdir. İftixar hissi ilə bildirirəm ki, dostum Elmasın dəfələrlə fərdi sərgisinin iştirakçısı olmuşam. Həmkarımın əsərlərini görənlər düşünməyə bilmir. "Şəlalə", "Mənzərə", "Leyli", "Məcnun", "Fərhad Büsutun dağında", "Dünya sevənlərindir" və başqa rəsmlərində hər cizginin üzərində dayanmağa məcbursan.\nDünya şöhrətli Nizaminin "Xəmsə"sinə dəfələrlə müraciət edən E.Hüseynov "Xosrov və Şirin" poemasına çəkdiyi etüdləri yüksək professionallıqla işləmişdi. O, Şirin obrazını iri planda təsvir edərək ideallaşdırmağa nail olmuşdur. Ümumiyyətlə, Elmasın yaddaqalan əsərləri çoxdur. "Ağaclar" mənzərəsi görənlərə lirik, kövrək musiqi sədalarını xatırladır. Rənglər də, ştrixlər də mənalı, incədir. "Gül" natürmortu olduqca gözəl və mənalıdır. "Dağ", "Lerik", "Quba", "Abşeron" mənzərələri, "Meyvələr", "Çöl çiçəkləri" əsərləri Elmasın yaradıcılıq zirvəsi sayılır. Rəssamın Nizaminin "Sirlər xəzinəsi", N.Xəzrinin "Arzu" poemalarına çəkdiyi təsvirlər göz oxşayır, könül açır. Onların hər biri incəsənət tariximizin yeni-yeni səhifələrini təşkil edir.\nÖmrünün ixtiyar çağında yaşayan sənətkar bu gün də sonsuz həvəslə, istəklə molbert önündə dayanır, dolğun, məntiqli, baxımlı sənət nümunələri, zövq oxşayan əsərlər yaradır. Mənalı həyat yaşayan, özünün şərəfli yaradıcılığını, imzasını qoruyan, şəxsiyyətinə və işıqlı düşüncəsinə hörmət etdiyim həmkarıma uğurlar, cansağlığı arzulayıram.\nAzərbaycan.- 2008.- 4 sentyabr.- S. 8.


Çəmən Baxımı: Mövsümi Cheat Sheet - Yer Örtüyü\nYay mövsümü çəmənlərinizə qulluq etmək üçün ideal vaxt olsa da, il boyu baxılması lazım olan bir şeydir və hava daim dəyişdikdə bu çətin bir işə çevrilə bilər.\nİnşaatçıların tacirləri Heiton Buckley-dən gələn son infoqrafik, ideal vaxt müəyyən işlərə və çəmənliyin saxlanılması aspektlərinə meylli olduğu zaman işdə hər kəsə kömək edə bilən mövsümi bir fırıldaqçı şəklindədir. Təqvimindən istifadə edərək, çəmən yemləmə, toxum əkmək, biçmək və dırmıqlamaq kimi fərdi işlər üçün optimal və tövsiyə olunan vaxtların nə vaxt olduğunu öyrənə bilərsiniz.\nYazda sağlam görünüşlü bir qazon, mütləq çiçəklənən bahar bağçanıza tərif verməyə kömək edəcəkdir, buna görə də çəməninizi yaya hazırlamaq üçün əla vaxtdır. Çəməninizi biçmək və bəsləmək üstündə saxlamaq otlarınızı daha güclü və yaşıllaşdırmağa kömək edəcəkdir.\nYay çəmənliyinizin həqiqətən 'parlayacağı' və barbekülərinizin və bağlarınızın mərkəzi hissəsi olacaqdır. İsti havalarda otları çox qısa müddətdə kəsməyin, çünki otların qida maddələrini itirməsi ilə nəticələnə bilər.\nPayızda yarpaqların tökülməsi əyləncəli ola bilər, ancaq çəmənlikdə çox qalmağınız otunuzu boğmaqla nəticələnə bilər. Çəmənliyinizi yaxşı vəziyyətdə saxlamaq üçün fosfatlar və potas çox olan payız qazon gübrəsindən istifadə edin.\nQış çəmənlər üçün kifayət qədər aydır, lakin qış aylarında düşünmək üçün hələ bir neçə şey var. Məsələn, əvvəlcədən plan qurun və biçicinizə texniki xidmət göstərin - bahar tələsiklərini məğlub edin.\nÇəməninizi necə düzgün saxlayacağınızı öyrənmək üçün aşağıdakı infoqrafikaya baxın.\nparıltı yarpağı 1601 ən sürətli torpaq test dəsti\ninci simli necə yaymaq olar\naspirindən kök hormonu necə hazırlanır\ncırtdan ana dil bitkisi\nqan yeməyi nə üçün istifadə olunur?


! Tanınmış aktyorun orqanlarını çıxardılar - Azadliq Xeber\n! Tanınmış aktyorun orqanlarını çıxardılar\n27.02.2015 / 10:33 xeber –\n30 yaşlı aktyor Dmitri Nikolayev orqan mafiyasının qurbanı olub. Lent.az-ın axşam.az-a istinadən verdiyi xəbərə görə, Yelena adlı qadınla birgecəlik əyləncə üçün tanış olan aktyorun başına gözləmədiyi işlər gəlib. Yelenayla birlikdə saunaya yollanan Dmitri daha sonra huşunu itirib. O, ayılarkən avtobus dayanacağında olub və heç nə xatırlamayıb.\nQasığında güclü ağrılar hiss edən D.Nikolayev dərhal xəstəxanaya yollanıb. Orada məlum olub ki, peşəkar cərrahlar tərəfindən aktyorun xayaları kəsilərək götürülüb. Həmin gecə sərxoş olan sənətçi baş verənləri xatırlamır.\nQeyd edək ki, Dmitri Nikolayev ailəlidir.


Kalmar birliyi — Vikipediya\nKalmar Birliyi ( Dat., Nor., İsveç. Kalmarunionen ) - Danimarka kralların ali hakimiyyəti altında olan Danimarka, Norveç və İsveç krallıqlarının şəxsi birliyi ( 1397 - 1523 ). Ölkələr öz suverenliklərindən imtina edib, geniş muxtariyyətləri qoruyub saxlayırdılar. Maraqların fərqliliyi (xüsusilə İsveçin Danimarka hökmranlığından narazılığı) münaqişəyə və 1523-cü ildə ittifaqın son dağılmasına səbəb oldu.\nKopenhagen, Roskille[d], Stokholm, Uppsala, Oslo\nşəxsi uniya[d], aristokratik monarxiya[d]\nBirlik 14-cü əsrdə Skandinaviyada alman iqtisadi və siyasi genişlənməsinə qarşı əks-təsir göstərmək üçün yarandı. Bu dövrdə sərbəst şəhərlər və Hansa tədricən Skandinaviya ticarətini inhisara aldı. Almanların bölgəyə nüfuz etməsi Skandinaviya inteqrasiyasını gücləndirdi. Kalmar Birliyinin peyda olmasına səbəb olan ikinci amil iqlimin pisləşməsi ilə əlaqədar XIII-XIV əsrlərdəki iqtisadi böhranlar idi. Bir çox nəcib Skandinaviya ailəsinin Şimali Avropada mülkləri var idi, ortaq bir kral onlar üçün mülklərin qorunması, separatizmdən qorunma qarantiyası təşkil edə bilərdi. Danimarka təkbaşına siyasi iddialarını gerçəkləşdirə bilməzdi: Şlezviq və Baltikyanı ölkələri tərk etmək məcburiyyətində qalmışdı. Norveç krallarının aktiv siyasət üçün kifayət qədər resursları yox idi. Bütün bunlar birliyin yaranmasına kömək edirdi. Kalmar İttifaqına bir ara mərhələ İsveç-Norveç Birliyi oldu.\n1364-cü ildə Folkung sülaləsindən olan sonuncu İsveç kralı, eyni zamanda Norveçin kralı (1319-dan 1355-ci ilə qədər) olan Maqnus Eriksson qovuldu və Meklenburqdan olan Alman knyazı Albrext İsveç kralı seçildi. Bundan əvvəl Maqnus Ericsson Norveçdən qovuldu və oğlu Hakon Maqnusson varisi oldu. Albrextin siyasətindən narazı qalan Mecklenburg nəcibliyin bir qismi kral Valdemar Atterdaqın qızı və varisi olan, Danimarka Kraliçası Marqaritanı çağırıb, gənc oğlu Olaf ilə birlikdə taxta otuzdurdular.\n1380-ci ildə Danimarka iqtisadi baxımdan özündən asılı olan Norveç ilə birlikdə Danimarka Kraliçası Marqaretanın hakimiyyəti altında fərdi birliyə birləşdi. 1387-ci ildə Marqarita Olafın oğlu vəfat etdi və Marqarita İsveçin kraliçası elan edildi. 1389 - cu ildə İsveç kralı Albrext birləşmiş Danimarka-İsveç ordusu tərəfindən məğlub edildi. 1397-ci ildə Kalmar qalasında birliyin yaradılması haqqında müqavilə imzalanmışdır. Müqaviləyə əsasən, üç ölkənin ortaq bir monarxı olmalı idi, hakimiyyət atadan oğula miras keçməli idi; kralın uşaqsızlığı təqdirdə hər üç ölkənin nümayəndələri yeni bir monarx seçməli olmalı idilər. Müharibə və ya üsyan təqdirdə ölkələr bir-birlərinə yardım edəcəyini vəd etmişdilər. Kilsənin imtiyazları razılaşdırılmışdır. Krallıqların daxili muxtariyyəti və daxili qanunlara ehtiram vurğulanmışdır.\nXV-ci əsrin sonunda Kalmar Birliyi Şotlandiya Krallığına ərazisinin bir hissəsini - Şetland və Orkney adalarını - itirmişdir. Birliyinin hökmdarı I-ci Kristian Norveç kralı qismində qızı Marqarita Şotlandıya kralına ərə getdikdə adaları cehizinin ödənəcəyinə girov qoymuşdur. Lakin cehiz pulu ödənmədi və qirov qoyulmuş adalar 1472-ci ildə Şotlandiya tərəfindən ilhaq olundular.\n1523-cü ildə İsceç Bilrliyə qarşı üsyan edib müstəqilliyini elan etmişdir. Üsyan uğurla nəticələndə bügünki İsveç və Finlandiya əraziləri Birliyini tərk etdilər. Bu andan faktiki olaraq dağılmış Birlik 1536-ci ildə həm də Norveçin muxtariyyətini ləğv etdi, və onu muxtar bir krallığdan Danmarka krallığının əyalətlərin birisinə çevirmişdir.\nMənbə — "https://az.wikipedia.org/w/index.php?title=Kalmar_birliyi&oldid=4893074"\nLast edited on 6 oktyabr 2019, at 21:35\nBu səhifə sonuncu dəfə 6 oktyabr 2019 21:35 tarixində redaktə edilib.


"Ordumuzun gücləndirilməsi zərurəti hələ də qalmaqdadır"- Qənirə Paşayeva\n"Ordumuzun gücləndirilməsi zərurəti hələ də qalmaqdadır" - Qənirə Paşayeva\n11:58 / 28 12 2021 |\nAzərbaycan Prezidenti, Müzəffər Ali Baş Komandan İlham Əliyevin 24 dekabrda Xocavənd rayonunun Hadrut (Ağoğlan) qəsəbəsində və Şuşa şəhərinə səfəri, o səfərlərdəki çıxışı, çıxışlardakı ismarıclar həm 2021-ci ilin hərbi-siyasi yekununun qiymətləndirilməsi, həm də 2022-ci ilə baxışlarımızı təcalla etdirir.\nAğoğlanda yeni hərbi hissənin açılışı\nMüzəffər Ali Baş Komandanın özünün də vurğuladığı kimi, son illər içində respublikamızın bir çox yerində yeni hərbi hissələr, hərbi şəhərciklər salınıb. İşğaldan azad olunmuş ərazilərimizdəki yeni infrastruktur layihələri, bu fonda hərbi strukturların yaradılması xüsusi qeyd olunmalıdır. Bu xüsusilik içində isə, keçmiş Dağlıq Qarabağ Muxtar Vilayətinə daxil olmuş ərazilərdə belə strukturların yaradılması daha da öncəliklə vurğulanmalıdır.\n2022-ci ilin dövlət büdcəsi bugünlərdə Milli Məclisdə müzakirə olunaraq, qəbul edildi və bəlli oldu ki, 2021-ci ildə olduğu kimi, 2022-ci ildə də hərbi xərclər nəinki azaldı, əksinə yetərincə xərclər nəzərdə tutuldu ki, hərbi sahədə inkişaf artan templə davam etsin. Bu, dövlət siyasətinin, şəxsən, cənab Prezidentin iradəsinin, gələcəyə baxışının səciyyəsidir.\nMüharibədən sonra da yeni kontraktlar imzalanıb və Ordumuzun təchizatı üçün ən çağdaş silahların, texnikaların ölkəmizə gətirilməsi təmin edilir.\nBunlarla yanaşı, hərbçilərimizin maaşlarının artırılmasını da bu yerdə, şükranlıqla qeyd etməliyəm. Cənab Prezident bir neçə gün öncə bu istiqamətdə yeni Sərəncamlar imzaladı.\nYəni, müharibə Zəfərimizlə başa çatsa da, şanlı Ordumuzun gücləndirilməsi zərurəti hələ də qalmaqdadır və bu proses dayanmayıb.\nHeç təsadfüfi deyil ki, artıq Silahlı Qüvvələrimizdə “Komando birləşmələri” yaradılıb: “Yüksək təlim keçmiş, yüksək iradə nümayiş etdirmiş və Vətən uğrunda özlərini fəda etməyə hazır olan övladlarımız bu briqadalarda xidmət edəcəklər. Belə briqadalar çox olacaq, minlərlə hərbçimiz bu briqadalarda xidmət edəcəklər. Beləliklə, Azərbaycan Ordusu bundan sonra da öz peşəkarlığını və yüksək mənəvi ruhunu qoruyacaqdır”!\nMüzəffər Ali Baş Komandanın vurğuladığı kimi, ümumən, hərbi sahəyə böyük diqqət yetirilir, hərbçilərin xidmət ortamı günün tələbləri səviyyəsində qurulur və onların istənilən vəzifəni yerinə yetirə bilməsi, hazırlığı üçün münbit, əlverişli ortam təmin edilir.\nDövlət başçısı hərbçilərin mənzil-məişət qayğılarının həllinin də həmişə diqqət mərkəzində olduğunu xüsusi qeyd etdi.\nBəli, ordumuzda 20 il qüsursuz xidmət etmiş hərbçilərə dövlət tərəfindən mənzillər verilməkdədir. İndiyədək, bu kateqoriyadan olan 2200-dən çox hərbçimiz dövlət tərəfindən mənzillə təmin olunub. 2021-ci il başa çatmadan daha 130 hərbçi ailəsinə yeni mənzillər veriləcək. Bir sözlə, tarixi Zəfərə imza atmış Ordumuzun mənsubları öz Müzəffər adlarına layiq şəkildə dövlətin, dövlət başçısının yüksək diqqət və qayğısı ilə əhatə olunub.\nBelə ismarıcların, məhz Hadrutda – Ağoğlanda və Şuşada deyilməsinin bir başqa anlamı da var: “Ermənistan hər vəchlə çalışırdı ki, Hadrutu öz nəzarəti altında saxlasın. Ermənistan öz ordusunun mənəvi-psixoloji vəziyyətini anlayaraq Hadrut haqqında yalanlar yayırdı. Hadrut azad ediləndən sonra Ermənistan ordusunda fərarilik halları daha geniş vüsət almış və onların özlərinin etirafına görə müharibə zamanı 10 min fərari olmuşdur”.\nBu həmin strateji qəsəbədir ki, oradakı əməliyyatdan sonra şanlı Ordumuz öz şərəfli missiyasını daha uğurlu və sürətli şəkildə davam etdirə bildi. – Bu strateji qəsəbənin azad edilməsindən 8 gün sonra Füzuli azad edildi. Füzulinin azad edilməsindən az keçmiş Zəngilan, Qubadlı və Laçının güney bölümü 27-28 illik işğaldan azad olundu. Beləliklə, Ağoğlandan – Hadrutdan sonra Şuşaya yollar açılmış oldu. Zatən Şuşa əməliyyatı asan olmadı, əgər strateji Ağoğlan məntəqəsi işğalçıların nəzarətində qalmış olsaydı, Şuşaya gedib çıxmaq daha çox çətin olacaqdı. – Azərbaycan Ordusu, nizamlı, planlı şəkildə, öz Ali Baş Komandanının tapşırıqlarına qeyd-şərtsiz, qüsursuz əməl edərək, dastan yazdı. Bu dastan dünya hərb nəzəriyyəçiləri, hərbi-siyasi dairələrin tərəfindən öyrənilir. Bu qüruru bizlərə yaşadan ordumuzla, öz yubiley günlərini həmişə qaçqınlar, məcburi köçkünlər, şəhid ailələri, əsgər və zabitlər arasında keçirən, bu dəfə də öz Qalib Ordusu ilə birgə keçirən Müzəffər Ali Baş Komandanımızla qürur duyuruq!\nDünyaya zaman-zaman yayılmış erməni ağ yalanlarına Ağoğlanın ağ günlərindən növbəti dəfə cavab verən Azərbaycan Prezidenti Dəmir Yumruğun öz yerində olduğunu da bildirdi: “Əgər Ermənistan yenidən təhlükə mənbəyi olmağa cəhd edərsə, onların axırı İkinci Qarabağ müharibəsindəki kimi olacaqdır. Bunu etmək üçün siyasi iradə və güc var. Azərbaycan Ordusunun gücünü bütün dünya gördü. Bütün dünya gördü ki, Azərbaycanın qəhrəman övladları nəyə qadirdir”!\nAli Baş Komandan növbəti dəfə əziz Şuşada!\nMüzəffər Ali Baş Koamndanımızın öz ailə üzvləri ilə birgə növbəti səfəri əziz Şuşaya oldu. Prezident məşhur Cıdır düzündə çıxış etdi. Çıxış yenə çox mühüm ismarıclarla zəngin idi.\nXalqımız qalib xalqdır. Xalq öz Prezidentinə və Qələbəmizə hər zaman inanırdı. Bu inam özünü şöhrətli və örnək şəkildə doğrultdu. Artıq Vətənimizin müqəddəs bayrağı əziz Şuşada, işğaldan azad olunmuş digər torpaqlarımızda qürurla dalğalanır. Bu müqəddəs məqsədə çatmağımızı öz canları, qanları bahasına təmin edən əziz şəhidlərimizin ruhu qarşısında dərin ehtiramla baş əyirik! Onları heç zaman unutmayacağıq!\nQarşıdan həmrəylik Günümüz gəlir. Bu əziz günün çağırış və məzmununun ən ideal təcallasını biz 44 günlük müharibədə bütün parlaqlığı ilə gördük, yaşadıq. – Biz həmrəyliyin bəhrəsini yaşayan xalqıq! Həmrəy xalq Qarabağı, Şərqi Zəngəzuru azad etdi, Zəngəzur dəhlizi ilə bağlı Ermənistanın üzərinə öhdəlik qoydu, Qərbi Zəngəzura, Göyçəyə, İrəvana qanuni, ləyaqətli dönüş diləklərini sarsılmaz inama çevirdi: “Torpaqların əsl sahibləri qayıtdı və bundan sonra Azərbaycan xalqı bu torpaqlarda əbədi yaşayacaq. Xalq birləşdi, bir amal uğrunda, bir müqəddəs ideya uğrunda birləşdi və istədiyinə nail oldu”!


Bir Düyməcikanın nümunəsi ilə əlaqələrin 4 növü - Əlaqələr - 2020\nUşaqlıq dövründəki hamımız Andersen'in Düyməcikini oxudu və bu cür və günahsız qıza xeyir-dua verdi. Bütün nağılları uşaqlar tərəfindən sadəcə gözəl hekayələr kimi qəbul edilir, əslində onlar dərin məna daşıyırlar. Thumbelina, qadınların taleyinin tipik bir ssenarisini ortaya qoymaq və qadın psixologiyanın incəliklərini anlamaq üçün böyük bir nümunədir. Bu halda, bu hekayə bir yetkin kimi faydalı olacaq, çünki hətta yetkin qadınlar tez-tez eyni nağılın qəhrəmanı kimi səhvləri edirlər.\nSevimli qızı və ev cənnəti\nTək tək uşaqsız bir qadın çox uşağı istədi və cadıya getdi. O, bir toxum verdi və ona bir qabda əkmək üçün söylədi. Toxumdan bir lale böyüyüb, kiçik bir qız idi. Qadın çox kiçik qızını sevdi. Düyməcik bir qayda olaraq yuxuda yatdı, gölün üzərinə bənzər bir suya bənzəyirdi. Son günlərdə, o, sevimli knickknacks arasında masada oynadı, lakin o, dünya onun otaq kənarda ola bilər necə heç bir fikrim yoxdur.\nBir gecə Toad açıq pəncərəyə atıldı və Thumbelina ilə qabığını çaldı. O, oğlunun yanında yaşadığı gölməçəyə aparmışdı. Toad yuxu qızını çox sevdi ki, o, sevdiyi oğlunun gözəlliyindən keçməyə qərar verdi.\nQadın bir qız istədi və o, qəbul etdi, lakin bir şey düşünmürdü - qızın atası olmayacaqdı. Bir natamam ailədə yetişən bir uşaq, bir qayda olaraq, tək valideyninə çox yaxındır və o, hər cür bir şəkildə ona qayğı göstərir. Nəticədə o, savunmasız və asılıdır. Düyməyini rahatlıqla və qayğı ilə əhatə edən ana, ancaq qızı düşündüyü və düşüncəsi ilə maraqlanmadı.\nBelə bir ailədən olan bir qız onun öz nəvəsini seçə bilmir. Adətən bu seçim başqaları tərəfindən aparılır. Bu, yaxud bir qızın heç bir şey deyə bilməyəcəyi bir qayğıkeş ana və ya çox cani bir sevgilidir. Nəticədə, həyatı axınla gedir.\nUyanaraq Düyməcik dəhşətə düşdü - o, böyük bir hovuzda idi və Toad'ın pis və çirkin oğlu ona evlənmək niyyətində idi. Körpənin anası onu su zanbağı üstünə qoydu və gəlin qaçmayacaqları üçün qamışlara bir təbəqə bağladı. Balıq bunu gördü və ağlayan qıza təəssüf etdi. Onlar kökdən tökdülər, su zanbağı tez axın boyunca axdı.\nBu toads Dumblina ilə tutulub bilərdi, amma azadlıq yolunda May Böceği onu tutdu və ağacına apardı. O, həmçinin qızla evlənməyi planlaşdırırdı, ancaq dostları onu sevməmişdi. Digər May böceği, onlara bənzəməyən və ümumiyyətlə, çirkin olduğu üçün təəccüblənməyə başladı. Buna görə də, Beyin Thumbelina atdı və o, həqiqətən çirkin olduğunu inanan, bir çiçək ağlayaraq ağlayaraq qaldı.\nQızın atası yoxdursa, kişilərlə əlaqəsi artırılmaz. Hər dəfə o "bu deyil" rast gəlinir. Thumbelina'nın ilk nişanlısı Toad idi, ancaq xarici çaşqınlıq onun tək qüsuru deyil. Burada bu xarakter ananın kiçik hərfini təsvir edir, anası hər şeyə qərar verir. Bu cür adamlar ailə münasibətləri üçün uyğun deyil və görünür ki, Thumbelina onu sevməyib. Ancaq kritik bir vəziyyətdə olsa da, tamamilə çarəsiz idi. O, yaxşı balıq var idi və ona kömək etdi ki, yalnız şanslı idi.\nİkinci beyefendi - may bezi - bir narkisist və təəccüblü adamın simvolu. Belə qadınla əsl xoşbəxtliyi bilmək çətin deyil. O, gözəldir və nəzakətli görünür, ancaq ətrafdakıların narcisizmi və fikirləri qız yoldaşından daha vacibdir. Düyməyinin çox aşağı hörməti olduğunu görürük, buna görə Beetles ona çirkin olduğunu asanlıqla ilhamlandırdı.\nYeni ev - yeni əsir\nBütün yaz qızlar meşədə tək yaşadılar. O, yayda yaşamağa müvəffəq oldu, ancaq dərin payızda yenə də ümidsiz bir vəziyyətdə özünü tapdı. Qışda kövrək bir körpə soyuq və aclıqdan öləcək, amma xoşbəxtlikdən köhnə Mouseun çuxuruna qaçdı. Bir yaşlı qadın ona sığındı və Tumbelina ona ev işi ilə kömək etdi.\nQulun taleyi haqqında narahat olan Mouse, zəngin qonşusu Mole ilə evlənməyə qərar verdi. Yeraltı keçidlər vasitəsilə onlarla gedərkən, qız xəstə udulma tapdı. O, kemirgen gövdələrindən birinə düşdü və soyuqdan azaldıldı. Mole və Mouse quşu yandırdılar, deyirlər, artıq ölmüşdü, amma Thumbelina tezliklə oraya qayıdıb Yağanmaya qulluq etməyə başladı. Yaz aylarında bərpa edildiyi quş, dostlarına qoşulmaq üçün getdi və Thumbelina ilə birlikdə uçmaq təklif etdi. Lakin qız köhnə siçanı tərk etməkdən üzüldü və o, imtina etdi.\nDüyməcik həyatında ilk dəfə öz taleyinə görə məsuliyyət götürməli idi. Yaz aylarında xilas oldu, ancaq qış ərəfəsində o, Siçandan asılı oldu. Qız yenidən iradəsinə qarşı evlənir. Yenə kimsə öz taleyinə qərar verir, amma o, təsirsizdir və onun adi davranış modelinə qayıdır. Müdafiəsiz qurbanı, qərəzsiz və zəifdir. Həyatını dəyişdirmək şansını alırsa, o, imtina edir, çünki vicdan onun köhnə yardımçıdan imtina etməsinə icazə vermir. Burada Mouse, qızı yetkinlik yaşına çatdırmaq istəməyən ananı simvollaşdırır.\nDoğru, dövri olaraq Düyməcik hala qətiyyətli addımlar atır. Mousedan gizlində, o, həqiqətən ehtiyacı olana kömək etməyə başlayır - Yaralı Yağış. Əksinə, o, sadiq bir dost - layiqli mükafat alır.\nCəsarətli əməl və uzun zamandır gözlənilən xoşbəxtlik\nMouse və Mole altı ayda bir toy oynamaq niyyətindədir. Bahar və yaz boyunca Dumblina çarəni hazırladı və yaşlı qadın ona kömək etdi. Düğün günü gəldiyi zaman, qız dünyanı və günəşi son dəfə görmək üçün minkdən çıxdı. Birdən o, yoldaşları ilə isti ölkələrə uçan "Swallow" u gördü. Düyməcik ona öz bədbəxtliyini izah etdi və yenidən onunla uçmaq təklifi verdi. Bu dəfə qız nəhayət cəsarətlə üz-üzə gələn quşa süründü və köhnə kürəkəni əbədi tərk etdi.\nOnlar çox gözəl bir ölkəyə uçdular, buradakı köçəri quşlar və elflər gözəl çiçəklərlə yaşayırdılar. Orada\nDüyməcik gənc qızla tanış oldu. O, dərhal ona aşiq olmuşdu, sonra isə bir toy keçirdilər. Elf qıza şəffaf qanadları verdi, buna görə də, onlar kimi, çiçəklər üzərinə gülürdü. Bu ölkədə Thumbelina onun əsl sevgisini və xoşbəxtliyini tapdı, çünki onun mühitinə girdi və ruhla yaxın bir adam tapdı.\nUzun müddət fəaliyyətsiz və zəhmətli əzablardan sonra qız nəhayət cəsarətli bir hərəkətə qərar verdi. Yol təhlükəsi bilinməyən yola düşdüyü üçün təhlükəyə məruz qaldı. Amma yaxın dostuna - Uglula - daha yaxşı bir həyat tapmaq imkanı tapdı. Və özü üçün özünü məsuliyyətə cəlb etməzdən qabaq, sevgilisi ilə sevgilisi ilə görüşünü təqdim edərək onu mükafatlandırdı.\nHekayə boyunca qəhrəman heyvanlarla əlaqəyə girir və burada real həyatla paralel çəkə bilərsiniz. Qız bir atadan böyüdükdə, kişilərin nə olduğunu və onlarla necə davranılacağını bilmir. Aydındır ki, çətin anları olan ana ona səhv psixoloji proqramı soruşdu. O, layiqli insanı necə tapmağı söyləməyib, yalnız bütün insanların "keçi və piçlər" olduğunu vurğuladı. Buna görə, belə bir qız və özünü cəlb etdi.\nLakin, cəsarətli bir addım ataraq, Thumbelina öz cəmiyyətini tapmağa müvəffəq oldu və hər şey yerə düşdü. O, bütün çətinlikləri aradan qaldıran ruhani dirçəliş və yetkinlik yolunu keçdi, qız onun əsl təbiətini və arzularını anladı. Nəhayət, o da elf idi, amma qanadsız idi. Onun qanadları həyati detalları götürdü, ancaq öz doğma mühitinə qayıdan zaman onları yenidən tapdı. Düyməcik hiper gözətçilikdən qurtuldu və özünə inam duydu.\nBu nağıl qadınların əlaqələrini kifayət qədər təhlil etməsinə, həmçinin ürəyin səsini dinləməyə öyrədir. Əsassız qurban verməyin. Hər bir insanın özünə bilmə və xoşbəxtlik yolu var. Öz taleyinizi özünüz yaratmalısınız və kimsə tərəfindən qoyulmuş qəbul etməyəcəksiniz. Müqəddəs münasibətlər yalnız ruhla əlaqəli bir şəxslə mümkündür, lakin kiminlə rahat və faydalıdır.\nCopyright 2020 \_ none \_ Bir Düyməcikanın nümunəsi ilə əlaqələrin 4 növü


DÜNYA 07 sen 2021, 00:23\n“WhatsApp” messenceri köhnə iOS və Android cihazlarını dəstəkləməyi dayandıracaq.\nDemokrat.az xəbər verir ki, şirkət bununla bağlı məlumat paylaşıb.\nCihaz tələblərinə dair yeniləməyə əsasən 2021-ci il noyabrın 1-dən etibarən tətbiq artıq “Android 4.0.4” ilə işləyən “Android” smartfonlarını və “iOS 9” ilə işləyən “iPhone”u dəstəkləməyəcək.\nBundan başqa cihazlar üçün mobil internetli SİM-kart da lazımdır. Çünki “WhatsApp” tək “Wi-Fi” ilə işləyən cihazları dəstəkləmir./Oxu.az


Energetika Nazirliyində Bolqarıstanın energetika naziri ilə görüş keçirilib | Report.az\nEnergetika Nazirliyində Bolqarıstanın energetika naziri ilə görüş keçirilib\nEnergetika Nazirliyində Bolqarıstanın energetika naziri ilə görüş keçirilib Görüşdə "Balkan" qaz anbarı layihəsi, Bolqarıstanın neft məhsulları bazarında Azərbaycanın iştirakı ilə bağlı da fikir mübadiləsi aparılıb\n22 Fevral , 2017 16:59\nBakı. 22 fevral. REPORT.AZ/ Energetika naziri Natiq Əliyev “Cənub Qaz Dəhlizi” Məşvərət Şurası çərçivəsində nazirlərin üçüncü iclasında iştirak etmək məqsədilə Bakıda səfərdə olan Bolqarıstanın energetika naziri Nikolay Pavlovun rəhbərlik etdiyi nümayəndə heyətini qəbul edib.\nMəlumata görə, “Bulgarian Energy Holding”, “Bulgargaz”, “İGB” şirkətləri və Bolqarıstanın Energetika Nazirliyinin nümayəndələrinin iştirakı ilə keçən görüşdə “Cənub Qaz Dəhlizi” Məşvərət Şurasının növbəti iclasını zəruri edən amillər, layihənin icra vəziyyəti və gələcəkdə genişləndirilməsi perspektivləri ətrafında müzakirələr aparılıb.\nN.Əliyev Bolqarıstanın belə geniş bir tərkibdə Məşvərət Şurasının iclasında təmsil olunmasını “Cənub Qaz Dəhlizi“ layihəsinə yüksək müansibətin göstəricisi kimi qiymətləndirərək, enerji əməkdaşlığının iki ölkə münasibətlərinin mühüm istiqaməti olduğunu deyib. O,“Cənub Qaz Dəhlizi“ layihəsinin vaxtında başa çatdırılmasının layihə üzrə əməkdaşlıq edən ölkələrin münasibətindən xeyli dərəcədə asılı olduğnu qeyd edib. Nazir Məşvərət Şurası çərçivəsində nazirlərin görüşünün bu məqsədə xidmət etdiyini diqqətə çatdırıb. O, Bolqarıstanın bu layihədə önəmil mövqeyə malik olduğu vurğulayaraq, Yunanıstan-Bolqarıstan İnterkonnektorunun (IGB) Azərbaycan qazının gələcəkdə daha geniş coğrafiyaya nəqlinə töhfə verəcəyini bildirib.\nAzərbaycanın enerji təhlükəsizliyi, enerji mənbələri və marşrutlarının şaxələndirilməsinə töhfələrini yüksək dəyərləndirən N.Pavlov iki ölkənin enerji əməkdaşlığını möhkəmləndirəcək Yunanıstan-Bolqarıstan İnterkonnektorunun icra vəziyyəti, maliyyələşdirmə məsələləri ilə bağlı ətraflı məlumat verib. O bildirib ki, IGB vasitəsilə 2020-ci ildə layihə çərçivəsində “Şahdəniz” yatağından hasil olunan qazın illik 1 milyard kubmetri Bolqarıstana çatdırılacaq.\nBundan başqa, Bolqarıstan və Serbiya qaz kəmərlərini birləşdirən qaz kəmərinin (Bolqarıstan-Serbiya qaz interkonnektoru) 2019-cu ilin may ayınadək tikintisinə başlanması və 2020-ci ilin sonunadək istifadəyə verilməsi planlaşdırılır. Beləliklə, “Abşeron” və digər yataqların ehtiyatları hesabına əlavə qaz həcmləri ilə yanaşı, birləşdirici kəmərlər də “Cənub Qaz Dəhlizi”nin əhəmiyyətli dərəcədə genişlənməsini təmin edəcək.\nGörüşdə həmçinin "Balkan" qaz anbarı layihəsi, Bolqarıstanın neft məhsulları bazarında Azərbaycanın iştirakı ilə bağlı da fikir mübadiləsi aparılıb.


XALQ.AZ xəbər verir ki, Milli Məclisin sədri Oqtay Əsədov qonağı səmimi salamlayaraq, Argentina Milli Konqresinin Deputatlar Palatası Sədrinin ölkəmizə ilk səfərinin münasibətlərimizin daha da inkişaf etdirilməsinə layiqli töhfə verəcəyinə inamını ifadə etdi. Bildirildi ki, ölkələrimiz arasında böyük məsafəyə baxmayaraq, biz ikitərəfli əlaqələrimizi genişləndirmək niyyətindəyik. Bugünədək münasibətlərimizin hüquqi bazasını təşkil edən 25 sənəd imzalanmış, 9-u üzərində iş davam etdirilir.\nSiyasi əlaqələrimiz yüksək səviyyədədir. Təəssüf ki, iqtisadi sahədə göstəricilərimizi geniş potensiala malik ölkələrimiz üçün qənaətbəxş hesab etmək olmaz. Düşünürük ki, biznes forumların, ticarət və iqtisadi əməkdaşlıq üzrə Birgə işçi qrupunun fəaliyyətinin gücləndirilməsi bu sahədə dönüş yaranmasına öz təsirini göstərə bilər.\nBu gün Azərbaycan böyük enerji layihələrini uğurla həyata keçirməkdədir. Bakı-Tbilisi-Ceyhan, Bakı-Tbilisi-Qars kimi neft və qaz kəmərləri, TAP və TANAP qaz layihələrinin reallaşması ölkəmizin yerləşdiyi coğrafi məkanda tutduğu mövqedən xəbər verir. Biz Argentina ilə qeyri-neft sektorunda səmərəli əməkdaşlıq edə bilərik. Alternativ bərpa olunan enerji mənbələrindən istifadə sahəsində bu ölkənin təcrübəsi çox önəmlidir. Kənd təsərrüfatı, yüngül və yeyinti sənayesi, turizm sahələrində əməkdaşlıq üçün geniş imkanlar vardır.\nBiz Argentina Milli Konqresinin hər iki palatasında Azərbaycanla dostluq qrupunun yaradılmasını təqdirəlayiq hesab edirik. Parlamentlər səviyyəsində müxtəlif qarşılıqlı səfərlərin həyata keçirilməsi ümumi məqsədlərə xidmət edir.\nGörüşdə Dağlıq Qarabağ münaqişəsindən söz açan Sədr Argentinanın Azərbaycanın ərazi bütövlüyünü dəstəkləməsini müsbət dəyərləndirdi.\nSəmimi qəbul üçün minnətdarlığını bildirən Argentina Milli Konqresinin Deputatlar Palatasının sədri Emilio Monzo ölkəmizə səfərindən və burada keçirdiyi görüşlərdən məmnun qaldığını söylədi. Bildirildi ki, yüksək səviyyəli birbaşa təmaslar və qarşılıqlı səfərlər informasiya mübadiləsi baxımından çox önəmlidir. Dövlət başçılarının görüşləri zamanı aparılan danışıqlar təkcə siyasi deyil, digər sahələrə də öz müsbət təsirini göstərir.\nBiz Azərbaycanla əlaqələrin inkişafında maraqlıyıq. Parlamentlər səviyyəsində münasibətlərimizi daha da dərinləşdirmək niyyətindəyik. İqtisadi sahədə əlaqələrimizi genişləndirmək üçün müvafiq addımların atılması hər iki tərəfin məqsədlərinə xidmət edir.\nGörüşdə Milli Məclis Sədrinin birinci müavini Ziyafət Əsgərov, ölkəmizin Argentinadakı səfiri Rəşad Aslanov və digər rəsmi şəxslər iştirak edirdilər.\nÖncəki xəbər Prezident “Tərəqqi” medalı verdi\nSonraki xəbər Xalq artistinə ağır itki


suraxani rayonunda ev alqi satqisi / 466837 elan tapıldı\nYasamal rayonu, 20 Yanvar metrosu, “QAFQAZ” Hotelnən üzbəüz, Tbilisi Pr, prestij hesab olunan “GRAND HƏYAT” yaşayış kompleksinə məxsus yeni tikili 22 mərtəbəli binanın 4-cü mərtəbəsində, ideal proyekti o...\nTəcili Satılır! - Xətai Rayonu, Şah İsmayıl Xətai Metrosunun çıxışı. - 130 m² - Təmiz 3 otaq. 2 sanitar Qovşaq. - 10/16 - Çıxarış(kupça) - Mənzil məlumatları: Təmir yeni bitib, təmir sonrası yaşayış olmayıb.Panaram...\nSatılır 5 otaqlı 280 m2 yeni tikili Elmlər Akademiyası m.\nMusabekov parkinin yaxinliginda 10 mertebeli elit binanin 9-cu mertebesinde 5 otaqli ela temirli menzil butun esya ve avadanliqlariyla birge satilir.Menzil yelcekendir.Lahiyesi olduqca gozeldir.Menzil haqqinda cox yazmaq...\nBakı şəhər Binəqədi qəsəbəsində 1/2 sotda cüt daşla, kürsülü inşa edilmiş həyət ev in təqdim edirik. Evin yaşayış sahəsi 90 kv metirdən ibarətdir. Ev 3 otaqdan, mətbəx və sanuzel qovşağından ibarətdir. Otaqların divarları...\nSatılır 3 otaqlı 121 m2 yeni tikili Memar Əcəmi m.\nMemar Ecemi metrosunun yaninda yuksek s ev iyyeli 18 mertebeli yenitikilinin 10-cu mertebesinde sahesi 121 kv/m olan qazli kupcali ideal proekte sahib pod mayak menzil tecili olaraq satilir. Menzilin qiymeti 160000 azn.\nTecili olarag!!!Sabuncu rayonu,Nardaranin Lehish baglarinda yerleshen 25 sot torpag.DALAN DEYIL!!!Yoldan 15 deygeliy mesafadi.Gaz, Su, ishig cekilib.Kupcalidi....25 sot birlikde satilir.Giymet 55000\nBütün əşyaları ilə birlikdə satılır. Texnikanı çıxmaq şərtilə.\nSatılır 1 otaqlı 160 m2 obyekt 8 km\nÜmumi 160 kvadrat sənəd üzərində 72.5 kvadrat Lotosnan üzbəüz binanın altında yerləşir\nSATILIR!!! Yeni yasamalda bizim marketin yanında 17 mərtəbəli yeni tikili binanın 16cı mərtəbəsi, ümumi sahəsi 90 kv., qanunu 2 otaqlı mənzil çox təcili satılır. Mənzil 1 yataq otağı, 1 mətbəx, 1 qonaq otağı, 1 sanuze...\nTƏCİLİ! Saray qəsəbəsində 6 sot torpaq satılır,içində tikili də var,qiymət ona görə belədi..sənədi var,özümündü..qiymətdə endirim olacaq..pul lazım olduğu üçün satılır,başqa ev lə ya hər hansı mülklə barter olunmur.sim nö...\nipoteka evler 2018heyet evleri masazirdabakida kiraye ucuz evlerkohne suraxanida kiraye evlerheyet evi kirayeyasamalda heyet evleri 20142 otaqli kiraye evler 2012heyet evleri kesledekiraye cay evleri 2014kiraye evler metroya yaxin


“Mossad” Tehranda gizli anbar tapdığını iddia edir » Asiya.az Informasiya Agentliyi\n“Mossad” Tehranda gizli anbar tapdığını iddia edir\nAtom Enerjisi üzrə Beynəlxalq Agentliyin müfəttişləri Tehrandakı gizli anbarda uran izlərini aşkar ediblər. Hansı ki, həmin anbar barədə ötən il İsrailin baş naziri Benyamin Netanyahu BMT Baş Assambleyasında çıxışı zamanı danışmışdı. Anbarın yerini “Mossad” keçirdiyi məxfi əməliyyat nəticəsində müəyyən edib. Bu əməliyyatın nəticəsi olaraq "Mossad" İranın nüvə arxivini oğurlayaraq İsrailə aparmışdı.\nAsiya.az Virtualaz.org-a istinadən xəbər verir ki, Tehrandakı həmin anbarda uran izlərinin aşkarlandığını Atom Enerjisi üzrə Beynəlxalq Agentliyin qərargahındakı iki diplomatik mənbəyə istinadən “Reuters” agentliyi bildirir. Məlumata görə İran hakimiyyəti həmin anbarda uranın olmasına izahat verməyib. Mənbələr deyiblər ki, söhbət aşağı faizlə zənginləşdirilmiş urandan gedir.\nBeynəlxalq müfəttişlər anbardan 2019-cu ilin aprel ayında nümunələr götürüblər.\nHəmin anbarın fotosunu BMT-dəki çıxışı zamanı nümayiş etdirən Benyamin Netanyahu habelə onun ünvanını və xəritədəki yerini də göstərmişdi. İsrail baş naziri demişdi ki, göstərilən obyektdə radioaktiv materiallar və avadanlıqlar saxlanılır. Onların daşınması üçün 20 ton tutumu olan 15 yük konteyneri lazımdır.\n“Siz sual verməlisiniz: nəyə görə Tehranın məxfi nüvə arxivi və məxfi nüvə anbarı olmalıdır? Nəyə görə onlar dünya nəhəngləri ilə imzalanmış nüvə sövdələşməsindən sonra məhv edilməyib? Və cavabı sizə mən verirəm: ona görə ki, Tehran nüvə silahı hazırlamaq planlarından əl çəkməyib”,-Netanyahu bildirmişdi.\nXatırladaq ki, “Mossad” ötən ilin əvvəllərində İran ərazisində məxfi əməliyyat həyata keçirərək nüvə arxivini oğurlayıb. Və qonşu ölkələrdən birinin ərazisindən keçirərək İsrailə aparıb. Söhbət tonlarla ağırlığında sənədlərdən gedir. Həmin arxivin yerini İranda çox az sayda səlahiyyətli şəxs bilirdi. “Mossad”ın ələ keçirdiyi arxivlə tanışlıqdan sonra ABŞ prezidenti Donald Tramp İranla nüvə sövdələşməsindən çıxmaq və bu ölkəyə qarşı sanksiyaları bərpa etmək haqda ötən ilin mayında fərman imzaladı.\nTramp senatorlarla Türkiyəyə qarşı sanksiyaları müzakirə edib\nABŞ-ın bombardmançı təyyarələri İran sərhədinə uçdu\nCavad Zərif:"İran heç vaxt müharibə başlatmayacaq"\nAmerikanın qalib gələ bilməyəcəyi müharibə\nXamenei Vaşinqtona MEYDAN OXUDU\n“Ey Netanyahu, oğlunun qulağını çək” – Ərdoğandan sərt çıxış\nYeri məhv edə biləcək silah: Hidrogen bombası nədir, necə yarandı?\nİsraildən İranla bağlı ŞOK AÇIQLAMA: Hakimiyyət devrildikdən sonra...\nAzərbaycanlı alimə edam hökmü elan edildi- Şok səbəb\n“ABŞ-ı elə bir dövlət çökürdəcək ki...” - Messinqin öngörüsü\nİran yenə qarışdı — Tehranda kimyəvi hücum


Kosaçev Rusiya ilə Mərkəzi Amerika ölkələri arasında dialoqun vacibliyini qeyd edib - 27.05.2022, Sputnik Azərbaycan\nKosaçev Rusiya ilə Mərkəzi Amerika ölkələri arasında dialoqun vacibliyini qeyd edib\nRusiya Federasiya Şurasının vitse-spikeri Mərkəzi Amerika dövlətlərinin Rusiyanın etibarlı tərəfdaşları olduğunu deyib. 27.05.2022, Sputnik Azərbaycan\nBAKI, 27 may — Sputnik. Rusiya Mərkəzi Amerika ölkələri ilə qarşılıqlı əlaqəni Latın Amerikası istiqamətində xarici siyasət kursunun vacib tərkib hissəsi hesab edir. Bunu Rusiya Federasiya Şurasının vitse-spikeri Konstantin Kosaçev Mərkəzi Amerika Parlamenti ilə birgə "Parlamentarilər sülh naminə" seminarı zamanı bildirib.Tədbir videokonfrans formatında baş tutub. Burada "PARLASEN"ə üzv olan 6 ölkədən 50-dən çox deputat iştirak edib.Federasiya Şurasının spikeri Valentina Matviyenko və Mərkəzi Amerika Parlamentinin sədri Gilyermo Daniel Orteqa Reyes seminar iştirakçılarına salamlarını göndəriblər."Mərkəzi Amerika dövlətləri bizim etibarlı tərəfdaşlarımızdır", - deyə Kosaçev qeyd edib.O bildirib ki, Rusiya Mərkəzi Amerika ölkələri ilə əməkdaşlığa "Rusiyanın Latın Amerikası istiqamətində xarici siyasət kursunun vacib tərkib hissəsi" kimi nəzərdən keçirir."Biz Latın Amerikası regionuna təkcə geosiyasi maraqlar prizmasından baxmırıq və tərəfdaşlarımızı kimlərlə dost olub-olmamalı dilemması qarşısında qoymuruq. Maneələrin yaradılmasının əleyhinəyik, vahid, siyasi və iqtisadi cəhətdən sabit Latın Amerikası üçün körpülərin qurulmasının tərəfdarıyıq", - deyə Kosaçev vurğulayıb.Senator əmindir ki, Rusiya və Mərkəzi Amerika parlamentarilərinin birgə işi mövqelərin əlaqələndirilməsi üçün əlavə imkanlar açır. Federasiya Şurasının vitse-spikeri "PARLASEN"in faşizmin qəhrəmanlaşdırılmasına qarşı mübarizəyə verdiyi əhəmiyyəti yüksək qiymətləndirib.Kosaçev kosmik sahədə əməkdaşlığın inkişafını və Avrasiya-Latın Amerikası Parlament Assambleyasının yaradılması təşəbbüsünü alqışlayıb.Seminarın nəticələrinə əsasən Federasiya Şurası və Mərkəzi Amerika Parlamentinin Birgə Bəyanatı qəbul edilib. Sənəddə Rusiya-Mərkəzi Amerika parlamentlərarası əməkdaşlığının fəal şəkildə formalaşması və dərinləşməsi qeyd olunur.Xüsusilə qeyd olunub ki, faşizm və irqi ayrı-seçkilik kimi ekstremist ideologiyaların dirçəldilməsi müasir demokratik cəmiyyətlərdə yolverilməzdir. İkinci Dünya Müharibəsi illərində xalqların, xüsusən də Sovet İttifaqı xalqlarının töhfəsini və qurbanlarını bərabərləşdirməyə çalışan ayrı-ayrı qrupların hazırkı siyasi məqsədlərinə nail olmaq naminə tarixlə manipulyasiya etməsinin yolverilməzliyi qeyd edilib.Bəyanatda həmçinin "BMT beynəlxalq məsələlərdə mərkəzi rol oynamağa, beynəlxalq hüququn fundamental normalarının işlənib hazırlanması və həyata keçirilməsi üçün mərkəz olmağa çağırılır". Tərəflər dünyanın bütün ölkələrinin parlamentarilərini geniş dialoqa və yeni qlobal çağırış və təhdidlərə dinc və sivil cavablar axtarmağa çağırıblar.\nrusiya, konstantin kosaçev, amerika, tərəfdaş\n© Пресс-служба Государственной Думы РФ / Fotobanka keçməkKonstantin Kosaçev, arxiv şəkli\nRusiya Federasiya Şurasının vitse-spikeri Mərkəzi Amerika dövlətlərinin Rusiyanın etibarlı tərəfdaşları olduğunu deyib.\nBAKI, 27 may — Sputnik. Rusiya Mərkəzi Amerika ölkələri ilə qarşılıqlı əlaqəni Latın Amerikası istiqamətində xarici siyasət kursunun vacib tərkib hissəsi hesab edir. Bunu Rusiya Federasiya Şurasının vitse-spikeri Konstantin Kosaçev Mərkəzi Amerika Parlamenti ilə birgə "Parlamentarilər sülh naminə" seminarı zamanı bildirib.\nTədbir videokonfrans formatında baş tutub. Burada "PARLASEN"ə üzv olan 6 ölkədən 50-dən çox deputat iştirak edib.\nFederasiya Şurasının spikeri Valentina Matviyenko və Mərkəzi Amerika Parlamentinin sədri Gilyermo Daniel Orteqa Reyes seminar iştirakçılarına salamlarını göndəriblər.\n"Mərkəzi Amerika dövlətləri bizim etibarlı tərəfdaşlarımızdır", - deyə Kosaçev qeyd edib.\nO bildirib ki, Rusiya Mərkəzi Amerika ölkələri ilə əməkdaşlığa "Rusiyanın Latın Amerikası istiqamətində xarici siyasət kursunun vacib tərkib hissəsi" kimi nəzərdən keçirir.\n"Biz Latın Amerikası regionuna təkcə geosiyasi maraqlar prizmasından baxmırıq və tərəfdaşlarımızı kimlərlə dost olub-olmamalı dilemması qarşısında qoymuruq. Maneələrin yaradılmasının əleyhinəyik, vahid, siyasi və iqtisadi cəhətdən sabit Latın Amerikası üçün körpülərin qurulmasının tərəfdarıyıq", - deyə Kosaçev vurğulayıb.\nSenator əmindir ki, Rusiya və Mərkəzi Amerika parlamentarilərinin birgə işi mövqelərin əlaqələndirilməsi üçün əlavə imkanlar açır. Federasiya Şurasının vitse-spikeri "PARLASEN"in faşizmin qəhrəmanlaşdırılmasına qarşı mübarizəyə verdiyi əhəmiyyəti yüksək qiymətləndirib.\nKosaçev kosmik sahədə əməkdaşlığın inkişafını və Avrasiya-Latın Amerikası Parlament Assambleyasının yaradılması təşəbbüsünü alqışlayıb.\nSeminarın nəticələrinə əsasən Federasiya Şurası və Mərkəzi Amerika Parlamentinin Birgə Bəyanatı qəbul edilib. Sənəddə Rusiya-Mərkəzi Amerika parlamentlərarası əməkdaşlığının fəal şəkildə formalaşması və dərinləşməsi qeyd olunur.\nXüsusilə qeyd olunub ki, faşizm və irqi ayrı-seçkilik kimi ekstremist ideologiyaların dirçəldilməsi müasir demokratik cəmiyyətlərdə yolverilməzdir. İkinci Dünya Müharibəsi illərində xalqların, xüsusən də Sovet İttifaqı xalqlarının töhfəsini və qurbanlarını bərabərləşdirməyə çalışan ayrı-ayrı qrupların hazırkı siyasi məqsədlərinə nail olmaq naminə tarixlə manipulyasiya etməsinin yolverilməzliyi qeyd edilib.\nBəyanatda həmçinin "BMT beynəlxalq məsələlərdə mərkəzi rol oynamağa, beynəlxalq hüququn fundamental normalarının işlənib hazırlanması və həyata keçirilməsi üçün mərkəz olmağa çağırılır". Tərəflər dünyanın bütün ölkələrinin parlamentarilərini geniş dialoqa və yeni qlobal çağırış və təhdidlərə dinc və sivil cavablar axtarmağa çağırıblar.\nKosaçev: Rusiya MDB ölkələri ilə daha fəal əməkdaşlıq qurmalıdır


Rus gəmiləri NATO-nun “Dəniz qalxanı-21” təlimlərinə mane ola bilib? – Manevrlər planlaşdırıldığı kimi alınmayıb - Hürriyyət\nEv Manşet Rus gəmiləri NATO-nun “Dəniz qalxanı-21” təlimlərinə mane ola bilib? – Manevrlər planlaşdırıldığı...\nRus gəmiləri NATO-nun “Dəniz qalxanı-21” təlimlərinə mane ola bilib? – Manevrlər planlaşdırıldığı kimi alınmayıb\n00:00 - 25 Mart, 2021\nRusiya donanması NATO və Ukrayna qüvvələrinin Qara dənizdəki birgə təlimlərinə vaxtında reaksiya verib və Şimali Atlantika İttifaqının gəmilərinə Krım yarımadasının sahillərinə yaxınlaşması üçün heç bir şans buraxmayıb.\nÇinin “Sohu” nəşri bu iddia ilə çıxış edib.\nNəşr təlimlərin açıq təxribatı olduğunu və Rusiyanın Donbassda və ətrafında baş verənləri yaxından izlədiyini bildirib. “Ukrayna və NATO-nun manevrlərinə cavab olaraq Rusiya Qara dənizdə öz təlimlərinə başladı. Amerika esmintslərinin tam yaxınlığında Rusiya gəmiləri potensial düşməni ələ keçirmək və məhv etmək tapşırıqlarını yerinə yetirdilər. Bu səbəbdən NATO gəmilərinin hərəkətləri məhdudlaşdı və şübhəsiz ki, Krıma yaxınlaşa bilmədilər”, – nəşr belə yazır.\nŞəkildə: “Admiral Makarov”\nRusiyanın Qara Dəniz Donanması da yaydığı məlumatda dolayısıyla bu iddianı təsdiqləyib və NATO təlimlərinə “şur qatan” gəmilərin adlarını açıqlayıblar. Donanmanın informasiya departamentinin yaydığı mətbuat açıqlamasında “növbədənkənar” manevrdə 2 gəminin iştirak etdiyi bildirilib: “Admiral Makarov” və “Admiral Essen” freqatları. Təlim ssenarisi (əfsanəsi) isə Qara Dəniz Donanması obyektlərində yaxınlaşan naməlum təyyarə daşıyıcısı gəmiləri axtarmaq üçün və xəyali düşmən üzərinə hücuma keçmək.\nSsenariyə görə, rus freqatlarının heyəti axtarış əsnasında bir qrup düşmən gəmisi ilə qarşılaşır, onlara yaxınlaşmaq istəyəndə şərti olaraq hücuma məruz qalırlar. Guya rus frekatlarının ekipajları raket hücumunu müvəffəqiyyətlə dəf edir və sonra yerüstü hədəfləri sıradan çıxarmaq üçün hərəkətə keçirlər. Freqatların hücumu simulyasiya etmək üçün raketlərdən və dəniz artilleriyasından istifadə etdikləri bildirilir.\nŞəkildə: “Admiral Essen”\nXatırladaq ki, NATO-nun “Dəniz Qalxanı 21” təlimləri hazırda da Qara dənizdə keçirilir. Martın 29-na qədər davam etməsi planlaşdırılan təlimlərdə Şimali Atlantika İttifaqına üzv olan səkkiz ölkə (ABŞ, Bolqarıstan, Hollandiya, Yunanıstan, İspaniya, Rumıniya, Türkiyə və Polşa) iştirak edir. Manevrlərə ABŞ-ın “Thomas Hudner” esminetsinin rəhbərlik etdiyi xəbər verilir.\nÇin və Rusiya nəşrlərinin hərbi təlimlər barədə məlumatlarının nə dərəcədə səhih olduğunu demək çətindir. Hər halda ABŞ gəmilərinin Krım sahillərində hərbi təlimlərdə iştirak etməsini belə, başlı-başına uğur adlandırmaq olar. Bununla belə, “Dəniz qalxanı-21” təlimlərinə rəhbərlik edən ABŞ esminetsinin planlaşdırılandan əvvəl Qara dənizi tərk etməsi barədə məlumatlar var və bu da irəli sürülən iddiaların doğru ola biləcəyi ehtimalına yol açır.\nŞəkildə: “Thomas Hudner”\nHərçənd Ukrayna mediası “Thomas Hudner”-in öz hərbi tapşırığını yerinə yetirdikdən sonra Qara dənizin akvatoriyasını tərk etdiyini irəli sürür. Fəqət “Dəniz qalxanı-21” təlimlərinin bitməsinə hələ 5 gün qalır. Təlimlərin baş aktyoru isə dünən Qara dənizdən ayrılıb.\nBildirilir ki, esminets Qara dənizə dörd günlük səfərə gəlibmiş və səfər çərçivəsində Bolqarıstan və Türkiyə donanmalarına aid gəmilərlə birgə Rumıniyanın Hərbi Dəniz Donanması tərəfindən keçirilən “Sea Shield-2021” hərbi-dəniz təlimlərində iştirak etdikdən sonra öz missiyasını tamamlayıb.\n“”Thomas Hudner” gəmisi Rumıniya HDQ – nin rəhbərliyi altında “Dəniz qalxanı-21” təlimlərində iştirakı başa çatdıqdan və NATO – Türkiyə, Bolqarıstan və Rumıniya ilə müttəfiqlərin – Ukrayna və Gürcüstandakı tərəfdaşların dəstəklənməsi üçün dənizdə təhlükəsizliyin təmin edilməsi üzrə əməliyyatların keçirilməsindən sonra Qara dənizi tərk edir”, – ABŞ-ın 6-cı donanması da dünən bu barədə məlumat yayıb. \_\_Ovqat\nƏvvəlki məqaləTürkiyə millisindən MÖHTƏŞƏM QƏLƏBƏ\nNövbəti məqalədəİmmuniteti gücləndirən OTLAR


Ermənistan üçün çətin gün – Paşinyan yanvarın 14-də Qarabağ üzrə yeni mesajlar vermək zorundadır...\n11 Yan. 19:18\nİşğalçı Ermənistanda məlum hakimiyyət dəyişikliyindən sonra mövqelərini kifayət qədər gücləndirən baş nazir vəzifələrini icra edən Nikol Paşinyanın Dağlıq Qarabağ münaqişəsi ilə bağlı cari il ərzində hansı addımlar atacağı xüsusi maraq doğurur.\nBu barədə danışmazdan öncə qeyd edək ki, yanvarın 14-də Ermənistan parlamentinin yeni tərkibdə ilk iclası keçriləcək. Məhz bu zaman parlamentin Paşinyanı baş nazir postuna təsdiqləyəcəyi gözlənir. Bununla Ermənistanda artıq Paşinyanın mütləq hakimiyyəti dönəmi başlanacaq. Məhz belə vəziyyətdə o, digər məqamlarla yanaşı, artıq Qarabağ konflikti ilə də bağlı konkret qərar verməlidir. Ən azı ona görə ki, Azərbaycanın məsələnin həllini uzatmaq niyyəti yoxdur, beynəlxalq miqyasda da İrəvana münaqişə ilə bağlı təzyiqlər artır.\nDigər tərəfdən Paşinyan aydın görür ki, Qarabağ münaqişəsi həllini tapmadan Ermənistanın hansısa inkişafına nail olmaq mümkün deyil. Halbuki, Paşinyan onu hakimiyyətə gətirən xalqa sosial-iqtisadi müstəvidə böyük vədlər verib. Bu vədlərin yerinə yetirilməsi isə birbaşa Azərbaycanla əməkdaşlıqdan asılıdır. Belə olan halda bu ölkənin tək bir yolu qalır, o da işğaldan əl çəkib Azərbaycanla münasibətləri qaydasına salmaq şansı əldə etmək yollarını aramaqdır. Bu olmadığı təqdirdə Ermənistan nə inkişaf edəcək, nə də bu ölkədə demokratiya bərqərar olacaq. Çünki demokratiyaya gedən uzun yol həm də güclü iqtisadiyyatdan keçir. Bunu, əslində, Paşinyan özü də yaxşı başa büşür.\nDigər tərəfdən, indiyə qədər belə fikirlər də səslənirdi ki, Qarabağ münaqişəsinin həlli istiqamətində Ermənistan hakimiyyətinin hər hansı bir addımı daxili problemləri mürəkkəbləşdirəcək. Amma artıq kifayət qədər aydın görünür ki, erməni cəmiyyətini Qarabağ yox, sosial problemlərin həlli daha çox maraqlandırır. Elə bu da Paşinyana Qarabağ məsələsində daha rahat addımlar atmaq imkanı verir. Elə bu səbəbdən, bir sıra ekspertlərin fikrincə, Paşinyan sağlam məntiqə söykənən addımlar atsa, bu il münaqişənin həlli istiqamətində əhəmiyyətli yeniliklər olacaq. Onu da qeyd edək ki, əslində, erməni tərəfinin atacağı addımlar yaxın tezlikdə bəlli olacaq. Belə ki, Minsk Qrupunun həmsədrləri yanvar ayında Azərbaycan və Ermənistan xarici işlər nazirlərinin görüşünün baş tutacağı barədə məlumat yayıb. Ermənistan Xarici İşlər Nazirliyinin mətbuat katibi Anna Nağdalyan bildirib ki, ATƏT-in Minsk Qrupu həmsədrləri tərəfindən yanvar ayında xarici işlər nazirlərinin görüşünün təşkil edilməsinə dair təklif irəli sürülüb və qaydalara uyğun açıqlanacaq. Belə bir görüşün olacağını rəsmi Bakı da təsdiq edib. Məhz bu görüşdən sonra erməni tərəfinin Qarabağ msələsində nə dərəcədə konstruktiv mövqe tutduğu aydın olacaq. Ekspertərin fikrincə, Ermənistandakı indiki hakimiyyət əvvəlki iqtidarın siyasətindən əl çəkməklə, Qarabağ məsələsində mühüm yeniliklərə imza ata bilər. Əks vəziyyət isə Ermənistanın özü üçün böyük təhlükə deməkdir. Bunu rus analitik Stanislav Tarasov da təsdiq edir. O hesab edir ki, son aylarda Qarabağ münaqişəsi proseslərinə dair əldə etmiş bütün məlumatlar münaqişənin həlli proqramının mövcud olmasını və bu il üzə çıxacağını iddia etməyə əsas verir: “İndiki vəziyyətdə Qarabağ münaqişəsinin nizamlanmasında Azərbaycanın siyasəti daha səmərəli və anlaşılan görünür. Bunu əslində, mövcud Ermənistan hakimiyyəti və beynəlxalq vasitəçilər də görür. Vasitəçilər artıq İrəvanın əməli addımlar atmasını istəyir. Elə buna görə də münaqişə zonasında mövcud layihələrin həyata keçirilməsi üçün tərəflərə, xüsusilə də Ermənistana təzyiq ediləcəyini istisna etmirəm”.\nErməni hərbi ekspert Vahan Badasyan da ölkəsinə Qarabağ məsələsinə görə təzyiqlərin tamamilə gözlənilən olduğunu bildirir: “Qarabağ məsələsində, xüsusilə də Minsk Qrupunun həmsədrləri tərəfindən təzyiqlər olacaq”. O, “2019-cu ildə Qarabağ münaqişəsinin nizamlanması ilə bağlı hansı gözləntilər var, yeni ilin gözləntiləri hansılardır” sualına Qarabağ məsələsində xarici qüvvələr, xüsusilə Minsk Qrupu həmsədrləri tərəfindən təzyiqlərin artacağı sözləri ilə cavab verib: “Ona görə də Ermənistanda baş verən məxməri inqilabla birlikdə torpaqların qaytarılması barədə sənədlərin imzalanması da səbəblərdən biri olmaqla erməni xalqı keçmiş rejimdən imtina edib. İndiyə qədər verdiyi açıqlamada Paşinyan xarici siyasətdə keçmiş hakimiyyətin yürütdüyü xətti qoruyub saxlayacağını bəyan edib. Keçmiş hakimiyyətin xarici siyasətini davam etdirirsənsə, o zaman Qarabağ məsələsində güzəştə getməyə və torpaqların qaytarılmasına məcbur edəcəklər. Yəni onu məcbur edəcəkləri məsələsi də var”. Badasyan qeyd edib ki, bu gün Ermənistan alternativ qüvvə kimi çıxış etməyə hazır olmalıdır: “Bu gün siyasi meydan mövcud deyil, köhnə qüvvələr Respublikaçılar, o cümlədən Qarabağda fəaliyyətdə olan siyasi qüvvələr də Ermənistanın keçmiş iqtidarının xidmətçiləri olaraq talançıdırlar. Beləliklə də, onlar qayıdıb “biz xalqın yanındayıq” deyə bilməzlər. Seçkilərdə gördüyümüz kimi, belə qüvvələr parlamentdə yer almadı. Hakimiyyətin manevr imkanları sərbəstdir. Amma 2019-cu ildə Qarabağ görə təzyiqlər mütləq baş verəcək”.\nMəsələni məhz bu rakursdan şərh edən sabiq dövlət müşaviri Qabil Hüseynli də vurğulayır ki, Dağlıq Qarabağ məsələsinin həlli ilə bağlı yeni danışıqlar prosesi yetişməkdədir. Politoloq bildirib ki, Azərbaycanın aktiv xarici siyasəti nəticəsində bir çox beynəlxalq təşkilatlar və əksər aparıcı dövlətlərin Qarabağ məsələsinin həllini dəstəkləməsi danışıqlar prosesi üçün yaradılan rahat şəraitdən xəbər verir: “Məsələn, ABŞ Dağlıq Qarabağ məsələsində Ermənistanı müdafiə etmir və hansı yolla olursa-olsun, problemin həllinin tərəfdarıdır. Belə vəziyyətdə Paşinyan çox tərəddüdlü görünür. Köçəryan və Sarkisyan Qarabağ müharibəsi dalğasında hakimiyyətə gəlmiş və xalq qarşısında müəyyən öhdəliklər götürmüşdülər. Paşinyan isə hakimiyyət naminə xalq qarşısında müəyyən öhdəliklər götürüb. Düzdür, o hazırda sırf erməni xalqına xoş gəlsin deyə, Qarabağ məsələsində radikal mövqe sərgiləyir. Ancaq hesab edirəm ki, Paşinyan yalnız ABŞ və Rusiyanın güclü təzyiqi fonunda beynəlxalq hüquqa uyğun hərəkət edə bilər”. Əslində, belə təzyiqlərin müəyyən qədər işə salınması da müqşahidə olunur. Məsələn, rus politoloq Konstantin Fedorenko vurğulayır ki, Rusiya, digər məqamlarla yanaşı, Ermənistana Dağlıq Qarabağ münaqişəsi üzərindən də ciddi təzyiq göstərməyə başlayır: "İndiyədək Kreml İrəvanda baş verənləri təmkinlə izləyib. Lakin hesab edilir ki, Ermənistanda baş verənlər ABŞ-ın növbəti zərbəsidir. Vəziyyət bu şəkildə davam edərsə, Rusiya mütləq Ermənistana təsirini artıracaq. Rusiya Ermənistana Dağlıq Qarabağ vasitəsilə təzyiq göstərə bilər". Ekspert hesab edir ki, bundan qazanan Azərbaycan olacaq, çünki belə vəziyyətdə zəbt edilmiş ərazilərin yenidən müəyyən hissəsi Bakının nəzarətinə qayıda bilər. İndiki halda elə erməniləri narahat edən əsas məsələ də Rusiyadan gözlənilən mümkün təzyiqlərdir. Bəzi ekspertlər hesab edirlər ki, əslində, son dövrlərdə Rusiyanın Ermənistana qarşı təzyiqlərinin artdığı müşahidə olunmaqdadır. Dağlıq Qarabağ probleminin tezliklə həll edilməsi ilə bağlı Rusiya siyasətçilərinin səsləndirdiyi bəyanatlar da buna hesablanıb. Erməni politoloq Stepan Qriqoryan bu fonda bildirir ki, Dağlıq Qarabağ münaqişəsinin həllində güzəştə getməsi üçün Ermənistana təzyiqlər var: “Rusiya regional məsələlərdə Azərbaycanın dəstəyini əldə etmək üçün Ermənistanın Qarabağdan çıxmasını istəyir. Bunun hansı formada baş verəcəyini – bir neçə rayon, yaxud ümumiyyətlə bütün ərazilərin verilməli olduğunu deyə bilmərik. Amma bütün hallarda, xırda güzəşt Qarabağın əldən çıxması deməkdir. İndi Ermənistan zəif tərəfdir və bütün sahələrə - iqtisadiyyata, sənayeyə, energetikaya, təhlükəsizliyə Rusiya nəzarət edir. Rusiya bilir ki, bizə qarşı ciddi təsir imkanları var. Paşinyanın Qərbə meyllənməsi Rusiyanın bu imkanları hərəkətə gətirməsi ehtimalını xeyli artırır”.\nCənubi Qafqaz regionu üzrə ekspert Tomas de Vaal isə vurğulayır ki, əslində beynəlxalq təzyiqlər olmadan da İrəvanın konfliktin həlli istiqamətində atdığı addımlar Ermənistanın gələcəyi üçün çox önəmlidir. Tomas de Vaal da məhz cari il ərzində münaqişənin çözümündə mühüm yeniliklərin olmasını istisna etmir. Ekspert vurğulayır ki, Qarabağ münaqişəsinin tərəfləri arasındakı ritorikada gərginliyin azalması müşahidə olunur və bu da sülh prosesinin yenidən başlanmasını mümkün edir. O, münaqişənin həlli ilə bağlı vəziyyətin inkişaf etdiyini deyib: “Münaqişə tərəfləri arasında kəskin ritorikanın müəyyən dərəcədə azalmasını görürəm. Ermənistanın yeni hökuməti münaqişənin həlli ilə bağlı düşüncələrini yeniləyə bilər. Tərəflər arasında təmaslar artıb. Lakin təəssüflər olsun ki, hər iki tərəfin mövqeyi dramatik dərəcədə bir-birinə əksdir. Mövqelər bir-birindən olduqca uzaqdır. Münaqişənin həllinə hələ böyük yol var. Lakin ilkin addımlar vəziyyəti tam dəyişə bilər”.\nTomas de Vaal Dağlıq Qarabağ münaqişəsinin mərhələli şəkildə həll olunmasının vacib olduğunu vurğulayıb. Bu baş verməsə, məsələnin həllində hərbi amil ön plana çıxacaq. Moskvadakı Siyasi və Hərbi Tədqiqatlar Mərkəzinin direktor müavini, hərbi ekspert Aleksandr Xramçixin bildirir ki, belə vəziyyət İrəvan üçün çox ağrılı olacaq. Ekspert bildirir ki, yaxın tezlikdə məsələnin çözümü üçün dinc müstəvidə addımlar atılmasa, Dağlıq Qarabağda vəziyyətin gərginləşməsi baş verəcək. Onun sözlərinə görə, real vəziyyətdə Bakı üçün Ermənistan tərəfindən nəticə verən addımların atılması vacibdir: “Əks halda savaş olacaq. Ehtimal edilən münaqişəyə tərəflərin güc bərabərsizliyi baxımından da nəzər salmaq lazımdır. Azərbaycan aşkar üstünlüyə malikdir. Özü də ermənilər nəzərə almalıdır ki, Bakı aprel savaşında üstünlüyünü göstərib. Yeni döyüşlər olsa, Azərbaycan əldə edilənlərlə kifayətlənməyərək daha böyük ərazilərini azad edəcək”. Məhz bu şəraitdə İrəvan üçün çıxış dinc yolla münaqişənin həlli istiqamətində müvafiq addımlar atmaqdır.